title: Sven Scholander

text: Sven Scholander (21. huhtikuuta 1860 Tukholma – 14. joulukuuta 1936 Djursholm) oli ruotsalainen säveltäjä ja laulaja, kuvanveistäjä ja liikemies. Hän avasi 1895 Hasselbladin valokuvaustarvikkeita myyvän liikkeen Tukholmaan..


title: Sven Scholander

text: Scholander esiintyi myös Suomessa. Hän kirjoitti muistelmateoksen "Visan, lutan och jag" (1935).


title: Sven Scholander

text: Sven Scholanderin isä oli arkkitehti Fredrik Wilhelm Scholander.


title: Hilkka Inkala

text: Hilkka Inkala (30. toukokuuta 1924 Oulu – 9. heinäkuuta 2012 Oulu) oli suomalainen kuvittaja, piirtäjä ja pankkivirkailija.


title: Hilkka Inkala

text: Inkala on tehnyt pääasiassa tussipiirroksia, jotka kuvaavat muun muassa oululaista rakennushistoriaa, purjelaivoja sekä koteja 1700–1900-lukujen taitteesta aina nykypäivän rakennussuojelukohteisiin.. Kuvia on julkaistu eri kirjoissa.


title: Hilkka Inkala

text: Hilkka Inkala syntyi oululaisen lehtitoimittaja Kaarlo ja Johanna (o.s. Wiklund) Inkalan perheeseen, joka asui puutalossa Oulun Kakaravaarassa Kauppurienkadulla. Inkala vietti useita kesiä äitinsä ja siskonsa kanssa meren rannalla Kotkan Mussalossa Wäinö Jousen kesähuvilalla.


title: Hilkka Inkala

text: Inkala valmistui ylioppilaaksi Oulun Suomalaisen Yhteiskoulun lukiosta vuonna 1942. Hän teki pääuransa Oulussa Suomen pankin virkailijana 1942–1982. Inkala toimi muun muassa Oulun kaupungin kuvataidelautakunnassa vuosina 1981–1984 ja julkisivulautakunnassa vuosina 1985–1988. Hän hakeutui Pentti Koiviston oppilaaksi vuosiksi 1955–1957. Hän oli vuonna 1966 Oriveden kansanvalistusseuran kurssilla opettaja Nándor Mikolan opissa. Lisäksi Inkala osallistui Art Students League of New Yorkin kurssille.


title: Hilkka Inkala

text:
Inkala valittiin 1987 vuoden oululaiseksi ja hän sai Oulun Etta -arvonimen. Inkala on toiminut Oulun taiteilijaseurassa rahastonhoitajana 1969–1973 ja Oulun aluenäyttelyn juryssa 1977. Hän oli Oulu-seuran kunniajäsen. Inkalalle myönnettiin vuonna 2000 Suomen Kotiseutuliiton kotiseututyön ansiomitali .
Inkala suunnitteli mm. vuonna 1990 Sara Wacklinin 200-vuotisjuhlavuoden postileiman.


title: Hilkka Inkala

text: Inkala on kuvittanut useita Oulua sekä paikallishistoriaa käsitteleviä kirjoja:


title: Gustav von Schoultz

text: Gustav (t. Gustaf) Toivo Johannes von Schoultz (11. lokakuuta 1871 Moskova, Venäjän keisarikunta – 9. syyskuuta 1946 Saalfeld, Saksa) oli suomalainen kontra-amiraali ja merioikeuden asiantuntija, joka palveli Venäjän keisarikunnan laivastossa ja toimi itsenäisen Suomen laivaston komentajana vuosina 1919 ja 1923–1926.


title: Gustav von Schoultz

text: Von Schoultz syntyi ja kävi koulunsa Moskovassa, mutta oli sukujuuriltaan suomalainen. Hänen vanhempansa olivat valtioneuvos Konstantin Lorenz Sebastian von Schoultz ja Ida Amoena Berg. Von Schoultz kävi Pietarissa merikadettikoulun vuosina 1884–1890 ja Aleksanterin sotaoikeuskatemian 1900–1903 sekä Kronstadtin torpedo- ja miinakoulun. Hän oli perehtynyt kansainväliseen merioikeuteen ja teki oikeustieteellisen väitöskirjan rikosoikeudenkäynneistä. Nuorena merisotilaana hän osallistui maailmanympäripurjehduksiin risteilijä "Dmitri Donskoilla" 1891–1893 ja taistelulaiva "Sisoi Velikillä" 1896–1898. Myöhemmin von Schoultz toimi muun muassa torpedoveneen päällikkönä ja sotatuomarina. Vuosina 1907–1912 hän oli Pietarin meriakatemiassa valtio-oikeuden ja kansainvälisen oikeuden professorina. Hän erosi 1912 laivastosta ja toimi muutaman vuoden asianajana Pietarissa. Von Schoultz oli myös venäläisen sotilasensyklopedian toimittajana 1911–1914. Hänet ylennettiin 1913 ensimmäisen luokan kapteeniksi (kommodori).


title: Gustav von Schoultz

text: Ensimmäisen maailmansodan puhjettua 1914 von Schoultz kutsuttiin takaisin palvelukseen ja määrättiin aluksi risteilijän päälliköksi Itämerelle. Huhtikuusta 1915 alkaen hän toimi Venäjän laivaston yhteysupseerina Englannin kuninkaallisessa laivastossa. Hän osallistui tässä ominaisuudessa muun muassa suureen Skagerrakin meritaisteluun kesällä 1916. Von Schoultz erosi Venäjän palveluksesta vallankumouksen jälkeen tammikuussa 1918, mutta jatkoi purjehtimista Englannin laivastossa, kunnes haavoittui maaliskuussa 1918 onnettomuudessa ja joutui sotasairaalaan Englannin Chathamiin.


title: Gustav von Schoultz

text: Von Schoultz siirtyi Suomeen toukokuussa 1919 ja hänet merkittiin Suomen laivaston kirjoihin kommodorina. Hän oli heinä–syyskuussa 1919 kahden kuukauden ajan Suomen laivaston päällikkönä, minkä jälkeen hänet nimitettiin rannikkopuolustuksen esikuntapäälliköksi. Vuosina 1923–1926 hän toimi Suomen laivaston vt. komentajana. Erotessaan 1926 puutteellisen suomen kielen taitonsa vuoksi hän sai kontra-amiraalin arvon. Von Schoultz toimi 1920-luvulla erilaisissa Suomen merivoimiin liittyneissä luottamustehtävissä, kuten Suomen Laivastoliiton hallintoneuvoston puheenjohtajana 1926–1930. Hän oli myös Suomen edustaja aseriisuntakonferenssien valmisteluissa Lontoossa ja Genevessä 1928. Espanjan sisällissodan aikana von Schoultz oli 1937–1939 yhtenä kansainliiton puuttumattomuuskomitean alaisista Espanjan merirajojen kansainvälisistä valvojista, apulaisvalvontapäällikkönä Sèten satamassa. Neuvostoliitto vastusti hänen nimitystään, koska hän oli 1934 pitämässään puheessa kannattanut Ahvenanmaan linnoittamista ja kirjoittanut aiheesta saksalaiseen "Völkischer Beobachter" -lehteen. Von Schoultz asettui myöhemmin asumaan Saksaan. Hän osallistui syksyllä 1944 Berliinissä saksalaismielisten suomalaisten järjestön Suomi-liiton perustamiseen. Hän kuoli vuonna 1946 Saksan Saalfeldissa.


title: Gustav von Schoultz

text: Von Schoultz julkaisi 1923 kirjan "Englannin suuri laivasto maailmansodassa", joka käännettiin saksaksi, englanniksi, ranskaksi ja italiaksi.


title: Gustav von Schoultz

text: Von Schoultzin puoliso oli vuodesta 1897 saksalainen Anna Antonia Alida Fredrika Schroeter.


title: Forever Living Products

text: Forever Living Products International, Inc (FLPI) on Scottsdalesta, Arizonasta kotoisin oleva verkostomarkkinointiyritys, joka myy aloe vera- ja mehiläisjohdannaisia juomia, kosmetiikkaa, ravintolisiä ja hygieniatuotteita kansainvälisesti. FLP:n on perustanut vuonna 1978 Rex Maughan, joka toimii myös yhtiön toimitusjohtajana.


title: Viheltäjähiirihaukka

text: Viheltäjähiirihaukka ("Buteo platypterus") on hiirihaukkojen sukuun kuuluva haukkalaji. Sitä tavataan pääasiassa Kanadassa ja Yhdysvalloissa Pohjois-Amerikassa. Laji on melko pitkäikäinen, sillä se elää keskimäärin 12-vuotiaaksi. Viheltäjähiirihaukka on päiväaktiivinen.


title: Viheltäjähiirihaukka

text: Viheltäjähiirihaukka on pienikokoinen ja ruumiinrakenteeltaan tukeva. Sen siivet ovat leveät ja väriltään vaaleat tummia takareunoja lukuun ottamatta. Naaras ja koiras ovat samannäköiset. Nuoret linnut ovat ulkonäöltään lähes samanlaisia kuin aikuiset, mutta niiden rinta on vaaleampi. Viheltäjähiirihaukan kurkku on valkoinen ja kasvot tummat. Rinta on punertava ja selkä tummanruskea. Pyrstö on valkoisen ja kastanjanruskean raidallinen. Lajista on olemassa tumma värimutaatio, jonka edustajat ovat kokonaan ruskeita pyrstöä lukuun ottamatta. Mutaatio on kuitenkin hyvin harvinainen ja se on keskimäärin vain yhdellä yksilöllä tuhannesta.


title: Viheltäjähiirihaukka

text: Viheltäjähiirihaukka painaa 265–560 grammaa. Aikuisen yksilön ruumiinpituus on 34–44 senttimetriä ja siipien kärkiväli 80–100 senttimetriä. Naaraat ovat koiraita noin viidenneksen isompia.


title: Viheltäjähiirihaukka

text: Viheltäjähiirihaukkoja elää kesällä eteläisessä Kanadassa ja Yhdysvaltojen itäosissa. Ympäri vuoden lajia tavataan vain Kuubassa ja Puerto Ricossa.


title: Viheltäjähiirihaukka

text: Viheltäjähiirihaukka elää kosteilla alueilla, esimerkiksi soiden, järvien tai jokien varsilla. Se viihtyy kesällä lehti- tai sekametsässä ja talvella trooppisissa metsissä. Laji elää melko matalalla, korkeintaan kahdessa kilometrissä. Se elää yleensä yksin.


title: Viheltäjähiirihaukka

text: Viheltäjähiirihaukka on yksiavioinen. Lajin soidinaika ajoittuu kevääseen. Naaras munii 1–5 (yleensä kaksi) munaa kerran vuodessa. Sen pesä on suuri tikuista tehty kulho puussa, ja se on usein vuorattu vihreillä oksilla, sammalella ja puunkuorella. Haukka välttää pesien tekemistä ihmisasutuksen läheisyyteen. Pesänrakennus alkaa tyypillisesti huhtikuussa tai toukokuussa ja kestää 2–4 viikkoa. Haukka voi munia myös vanhaan variksen tai oravan pesään. Lajin muna on väriltään valkoinen tai hieman sinertävä ja siinä on ruskeita laikkuja tai pisteitä. Naaras hautoo poikasia noin kuukauden. Poikaset kuoriutuvat valkoisina ja silmät aukinaisina. Kummatkin vanhemmat osallistuvat poikasten hoitoon: emo hautoo poikasia ja koiras tuo ravinnon. Poikaset lähtevät pesästä 5–6 viikon ikäisinä ja alkavat saalistaa seitsemän viikon iässä. Ennen sitä munat ja poikaset ovat alttiita saalistajille. Laji saavuttaa sukukypsyyden yhden tai kahden vuoden ikäisenä.


title: Viheltäjähiirihaukka

text: Viheltäjähiirihaukka on petolintu, jonka ruokavalio vaihtelee kausittain. Se syö ympäri vuoden suuria hyönteisiä, sammakkoeläimiä, matelijoita, pieniä nisäkkäitä ja lintuja. Talvella se syö myös liskoja, käärmeitä ja rapuja. Se saalistaa syöksymällä nopeasti maata kohti ja nappaamalla saaliin teräviin kynsiinsä.


title: Viheltäjähiirihaukka

text: Viheltäjähiirihaukat talvehtivat Väli- ja Etelä-Amerikassa Boliviassa, Perussa, Ecuadorissa, Kolumbiassa, Brasiliassa, Venezuelassa, Panamassa, Hondurasissa, Meksikossa, Guatemalassa, Nicaraguassa, Ranskan Guayanassa, Costa Ricassa, Belizessä ja El Salvadorissa. Nuoret haukat talvehtivat keskimäärin pohjoisempana ja vanhemmat etelämpänä. Haukat muuttavat jopa tuhansien yksilöiden parvissa. Keskimääräinen muuttomatka on 7 000 kilometriä, ja päivässä haukat etenevät keskimäärin 111 kilometriä. Talvehtimisalueella ne eivät liiku kolmea kilometriä enempää.


title: Viheltäjähiirihaukka

text: Viheltäjähiirihaukka ääntelee aktiivisesti kommunikoidakseen lajitovereidensa kanssa. Se käyttää ääntelyä useimmiten reviirikiistoissa ja soidinaikana naaraan houkuttelemiseen. Lajilta on tunnistettu neljä erilaista huutoa.


title: Miroslav Lap

text: Miroslav Lap (s. 8. syyskuuta 1950 Ljubljana) on Jugoslaviaa edustanut entinen jääkiekkoilija. Hän pelasi maansa joukkueessa Innsbruckin olympialaisissa 1976, joissa Jugoslavia sijoittui kymmenenneksi. Lap teki turnauksessa yhden maalin ja sai yhden syöttöpisteen.


title: Roland Totheroh

text: Roland Totheroh (29. marraskuuta 1890 San Anselmo, Kalifornia – 18. kesäkuuta 1967 Hollywood, Kalifornia) oli yhdysvaltalainen elokuvaaja, joka tunnettiin yhteistyöstään Charles Chaplinin kanssa.


title: Roland Totheroh

text: Totheroh aloitti uransa kuvittajana sanfrancicolaisessa sanomalehdessä. Hän siirtyi 1910 Essanay Studiosille Jess Robbinsin kuvausavuastajaksi. Chaplinin Totheroh tapasi 1915, kun hän kuvasi Essanayllä Bronco Billy Andersonin elokuvaa. Ensimmäisissä Chaplin-elokuvissaan Totheroh toimi William C. Fosterin apulaisena, mutta sitten hänestä tuli Chaplinin pääelokuvaaja.


title: Jens Salvesen

text: Jens Johan Salvesen (8. syyskuuta 1883 Dybvåg – 21. syyskuuta 1976 Oslo) oli norjalainen kilpapurjehtija ja olympiamitalisti. Hänen seuransa oli oslolainen KNS. Salvesen oli voittamassa hopeaa 8mR-luokasta Antwerpenin olympialaisissa 1920 ja purjehti maansa joukkueessa myös Amsterdamin kisoissa 1928, joissa Norja sijoittui jaetulle neljännelle tilalle.


title: Luizão (jalkapalloilija, 1981)

text: Luizão eli virallisesti Luiz Fernando Gonçalves da Silva (s. 23. heinäkuuta 1981, Brasilia) on brasilialainen jalkapalloilija. Pelipaikaltaan hän on keskuspuolustaja tai hyökkääjä.


title: Luizão (jalkapalloilija, 1981)

text: Luizão pelasi vuosina 2000-2010 useissa kotimaansa Serie A:sta ja B:sta lähes 300 ottelun verran.


title: Luizão (jalkapalloilija, 1981)

text: Sen jälkeen elokuusta 2010 alkaen Luizão on pelannut Ykkösen oululaisessa OPS:ssä. Kauden 2011 päätteksi tehtyään 23:ssa Ykkösen ottelussa 11 maalia, OPS teki Luizãon kanssa vuoden jatkosopimuksen.


title: Zbigniew Juszczak (maahockeypelaaja, s. 1946)

text: Zbigniew Juszczak (s. 8. syyskuuta 1946 Poznań) on puolalainen entinen maahockeypelaaja. Hän pelasi seuratasolla Grunwald Poznańissa.


text: Juszczak pelasi EM-kisoissa vuosina 1970 ja 1974, ja vuonna 1975 hän osallistui MM-kilpailuihin. Juszczak oli mukana maansa joukkueessa myös vuoden 1972 olympialaisissa, joissa Puola sijoittui yhdenneksitoista.


title: Ihmisoikeudet nyt!

text: Ihmisoikeudet nyt! () oli kuusi viikkoa kestänyt maailmanlaajuinen hyväntekeväisyyskiertue ihmisoikeusjärjestö Amnesty Internationalin hyväksi. Kiertue järjestettiin 2. syyskuuta - 15. lokakuuta 1988 tehden 20 esiintymistä Pohjois- ja Etelä-Amerikassa, Afrikassa, Aasiassa ja Euroopassa. Kiertueeseen osallistuivat Bruce Springsteen, Sting, Peter Gabriel, Tracy Chapman ja Youssou N'Dour, joiden lisäksi jokaisessa esiintymisessä oli mukana useita paikallisia tähtiä.


title: Ihmisoikeudet nyt!

text: Ennen jokaista esiintymistä artistit sekä Amnestyn edustajat pitivät kaupungissa tiedotustilaisuuden, jossa he kertoivat ihmisoikeuksista ja jakoivat ihmisoikeuksien yleismaailmallisen julistuksen kopioita. Kiertueen tarkoituksena oli nimenomaan levittää tietoutta ihmisoikeuksista, eikä kerätä rahaa Amnestylle.


title: Ihmisoikeudet nyt!

text: Tapahtumaa sponsoroi urheiluvälinevalmistaja Reebokin alainen Reebok Foundation.


title: Zbigniew Juszczak (maahockeypelaaja, s. 1975)

text: Zbigniew Juszczak (s. 24. lokakuuta 1975 Żnin) on puolalainen entinen maahockeypelaaja. Hän edusti seuratasolla KS Pocztowiek TP SA:ta.


text: Juszczak osallistui EM-kisoihin 1995 ja 1999, jonka lisäksi hän pelasi MM-kilpailuissa vuosina 1998 ja 2002. Hän oli mukana myös Sydneyn olympialaisissa 2000, joissa Puola oli kahdestoista eli viimeinen.


Alppihiihdon maailmanmestaruuskilpailut 2013 järjestettiin Itävallan Schladmingissa 4. – 17. helmikuuta 2013. Viimeksi Schladmingissa käytiin MM-kilpailut vuonna 1982.


title: Alppihiihdon maailmanmestaruuskilpailut 2013

text: Suomalainen Andreas Romar sijoittui kilpailussa viidenneksi, mikä oli siihen asti paras suomalaissijoitus alppihiihdon MM-kisojen syöksylaskussa.


text: Suomalainen Andreas Romar sijoittui kilpailussa neljänneksi, mikä oli siihen asti paras suomalaissijoitus alppihiihdon MM-kisojen alppiyhdistetyssä.


text: Kilpailun alkua siirrettiin yli kahdella tunnilla eteenpäin sumun vuoksi. Kahdeksan laskijan jälkeen kisa jouduttiin keskeyttämään vähäksi aikaa ratavalvojan luokkaannuttua. Kisa päättyi ja tulokset vahvistettiin, kun yli 2/3 laskijoista oli päässyt maaliin. Yksi kilpailun ennakkosuosikeista, Lindsey Vonn kaatui ja loukkaantui laskussaan.


title: Eispiraten Crimmitschau

text: Eispiraten Crimmitschau on saksalainen jääkiekkojoukkue Crimmitschaun kaupungista. Joukkue on perustettu 2007 ja se pelaa Saksan toiseksi korkeimmalla sarjatasolla 2. Bundesligassa. Joukkue liittyi liigaan suoraan perustamisensa jälkeen ja on pitänyt paikkansa siellä.


Lentomäen maailmanmestaruuskilpailut 2012 järjestettiin Vikersundissa, Norjassa, 23. – 26. helmikuuta 2012.


title: Lentomäen maailmanmestaruuskilpailut 2012

text: Henkilökohtaisessa kilpailussa kultaa voitti Robert Kranjec 408,7 pisteellä. Toiseksi sijoittui Rune Velta ja kolmanneksi Martin Koch. Joukkuekilpailun mestaruuden voitti Itävalta, toiseksi sijoittui Saksa ja kolmanneksi Slovenia.


title: Reetta Kallio

text: Reetta Kallio (s. 24. joulukuuta 1989 Ylivieska) on suomalainen korkeushyppääjä. Hän edustaa Espoon Tapiot -seuraa. Häntä valmentaa Reijo Jokela.


title: Reetta Kallio

text: Kallio saavutti pronssia sisäratojen SM-kilpailuissa kaksi hopeaa 2007, 2008 ja yhden pronssin 2009. Kalevan kisoissa Turussa 2011 hän oli neljäs ennätystuloksellaan 178 cm. Hallissa hän on hypännyt 179 cm. Hänellä on nuorten maaotteluedustus.


title: Hiihdon maailmanmestaruuskilpailut 2017

text: Vuoden 2017 hiihdon maailmanmestaruuskilpailut järjestettiin Lahden urheilukeskuksessa 22. helmikuuta – 5. maaliskuuta 2017. Tämä oli seitsemäs kerta, kun kisat käytiin Lahdessa, edellisen kerran kaupunki isännöi kisoja vuonna 2001. Kisoja hakivat myös Slovenian Planica, Saksan Oberstdorf ja Puolan Zakopane. Kilpailujen pääsponsorina toimi Stora Enso, jolle kilpailut olivat osa Suomi 100 -hankkeeseen osallistumista.


title: Hiihdon maailmanmestaruuskilpailut 2017

text: Maailmanmestaruuskilpailut alkoivat keskiviikkona 22. helmikuuta Lahden torilla järjestetyllä avajaisseremonialla. Kymmenen kisapäivän aikana kaikkiaan 700 urheilijaa 61 eri maasta kilpaili 21 kilpailussa. Kilpailutapahtumien lisäksi alueella oli tarjolla ohjelmaa: kisatunnelmasta sai nauttia Röllin talvimaassa tai viihdeartistien konserteissa Festival Arenalla. Kisoihin myytiin 180 000 pääsylippua ja kokonaiskävijämäärä oli 220 000. Kisojen liikevaihto oli 20,6 miljoonaa euroa ja tulos 1,6 miljoonan euroa tappiollinen.


title: Hiihdon maailmanmestaruuskilpailut 2017

text: Palkintojenjaot järjestettiin pääasiassa Lahden torilla. Useimpina iltoina järjestettiin tapahtumia ennen palkintojenjakoja. Torilla järjestettyihin ilmaisiin avajaisiin ja palkintojenjakoihin osallistui noin 50 000 ihmistä.


title: Hiihdon maailmanmestaruuskilpailut 2017

text: Suomessa kilpailut televisioi Yle.


title: Hiihdon maailmanmestaruuskilpailut 2017

text: Päivämäärä: 23. helmikuuta


title: Hiihdon maailmanmestaruuskilpailut 2017

text: Päivämäärä: 26. helmikuuta


title: Hiihdon maailmanmestaruuskilpailut 2017

text: Päivämäärä: 1. maaliskuuta


title: Hiihdon maailmanmestaruuskilpailut 2017

text: Päivämäärä: 25. helmikuuta


title: Hiihdon maailmanmestaruuskilpailut 2017

text: Päivämäärä: 5. maaliskuuta


title: Hiihdon maailmanmestaruuskilpailut 2017

text: Päivämäärä: 3. maaliskuuta


title: Hiihdon maailmanmestaruuskilpailut 2017

text: Päivämäärä: 28. helmikuuta


title: Hiihdon maailmanmestaruuskilpailut 2017

text: Päivämäärä: 4. maaliskuuta


title: Hiihdon maailmanmestaruuskilpailut 2017

text: Päivämäärä: 2. maaliskuuta


title: Hiihdon maailmanmestaruuskilpailut 2017

text: Päivämäärä: 24. helmikuuta


title: Hiihdon maailmanmestaruuskilpailut 2017

text: Isäntämaa


title: Hollywood Zen

text: Hollywood Zen on Guns N' Roses- ja Velvet Revolver-yhtyeistä tunnetun yhdysvaltalaisen rumpali Matt Sorumin soolouran ensimmäinen studioalbumi.


title: Hollywood Zen

text: Sorumin useat muusikkoystävät, joista mainittavimpia ovat Guns N' Rosesissa ja Velvet Revolverissa Sorumin kanssa vaikuttaneet Saul "Slash" Hudson sekä Duff McKagan, vierailevat albumilla.


title: Philipp Wollscheid

text: Philipp Wollscheid (s. 6. maaliskuuta 1989 Wadern, Saarlandin osavaltio, Länsi-Saksa) on saksalainen jalkapalloilija, joka edustaa Bundesliigassa pelaavaa VfL Wolfsburgia. Wollscheid on pelipaikaltaan yleensä keskuspuolustaja.


title: Kapustahaikarat

text: Kapustahaikarat ("Platalea") on iibisten heimoon kuuluva pelikaanilintusuku. Kapustahaikaroita on BirdLife Suomen luokittelussa kuusi lajia.


title: Kaunoiibikset

text: Kaunoiibikset ("Eudocimus") on iibiksien heimoon kuuluva pelikaanilintusuku. Kaunoiibiksiä on BirdLife Suomen luokittelussa kaksi lajia.


title: Wolf Parade

text: Wolf Parade on indie rock-yhtye, joka perustettiin vuonna 2003 Montrealissa, Quebecissä, Kanadassa.


title: Eteläamerikaniibikset

text: Eteläamerikaniibikset ("Theristicus") on iibiksien heimoon kuuluva pelikaanilintusuku. Eteläamerikaniibiksiä on BirdLife Suomen luokittelussa kolme lajia.


title: Sukakampelat

text: Sukakampelat (Paralichthyidae) on kampelakaloihin kuuluva heimo. Heimon lajeja tavataan kaikista valtameristä.


title: Sukakampelat

text: Varhaisimmat sukakampeloiden heimoon kuuluvien lajien fossiilit on ajoitettu mioseenikaudelle. Heimoon kuuluu 16 sukua ja lähteestä riippuen 86–105 lajia. Heimon monofyleettisyys on osittain kyseenalainen. Kooltaan heimon kalat ovat 14–150 cm pitkiä. Ruumiinmuodoltaan ne ovat soikeita ja litteitä kaloja. Silmät sijaitsevat suurimmalla osalla lajeista vasemmalla kyljellä. Selkä- ja peräevät ovat pikät mutta eivät yhtyneet pyrstöevän kanssa. Selkäevän etuosassa on sukasia. Suu on kookas ja hampaat terävät, kartiomaiset ja suurikokoiset. Väriltään sukakampelat ovat tyypillisesti ruskeita tai harmaita. Evissä ja ruumiissa voi olla tummempia pilkkuja, laikkuja tai silmämäisiä täpliä. Silmätön kylki on väriltään useimmiten vaalea.


title: Sukakampelat

text: Sukakampelalajeja tavataan Atlantista, Intian valtamerestä ja Tyynestämerestä lämpimistä ja lauhkeista vesistä. Ne elävät lähellä pohjaa ja usein myös kaivautuneina hiekkaan tai mutaan ja kykenevät myös vaihtamaan väritystään pohjan mukaiseksi. Niitä tavataan aina matalista vesistä yli 200 metrin syvyyteen. Heimon lajien ravintoa ovat pienemmät kalat ja muut eläimet. Varsinkin suurimmat heimon lajeista ovat taloudellisesti merkittäviä ruokakaloja ja niitä myydään tuoreina tai pakastettuina.


title: Kosti Kustaa Kartiokari

text: Kosti Kustaa Kartiokari (alkujaan Kakola, myöhemmin Lakus;16. heinäkuuta 1923 Kärkölä — 19. heinäkuuta 1981 Helsinki) oli suomalainen huumekaupan organisoija ja liikemies. Lehdistö on nimittänyt häntä mm. Pohjolan huumekuninkaaksi. Kartiokari salakuljetti ja salakuljetutti kuriireilla amfetamiinia ja Preludinia (fenmetratsiini, amfetamiiniryhmään kuuluva aine) suurina erinä erityisesti Saksasta sekä Suomeen että muihin Pohjoismaihin. Hänen on arvioitu tuoneen ja tuottaneen 200 kg amfetamiinia Suomeen ja Ruotsiin.


title: Kosti Kustaa Kartiokari

text: Lisänimillä "Tuplakoo" ja "Kolme Koota" tunnettua miestä on luonnehdittu hienosti pukeutuvaksi herrasmieheksi, mutta toisaalta suorastaan saidaksi. Hänellä oli peltisiä teollisuushalleja rakentanut yritys. Myöhemmin hän perusti maalausalan yrityksen voidakseen hankkia sen nimissä amfetamiinin valmistuksessa tarvittavia kemikaaleja. Kartiokari esiintyi mahtipontisesti myös julkisuudessa. Hän lähetti sanomalehti "Uuteen Suomeen" kirjeitä, joissa uhosi voivansa säädellä amfetamiinin markkinoita olipa vapaalla tai vankilassa. ""Pystyn myöskin yhdellä ainoalla puhelinsoitolla tyrehdyttämään lopullisesti käytännöllisesti katsoen koko Euroopan amfetamiinisulfaatin ulostulon"", Kartiokari kerskui 14. toukokuuta 1969 lähettämässään kirjeessä.


title: Kosti Kustaa Kartiokari

text: Poliisi tutki vuonna 1968 amfetamiinipillerien kauppaa, jossa Kartiokarin epäiltiin olevan taustalla. Tämä joutui poliisin kuultavaksi Helsingissä suuri selittämätön rahamäärä hallussaan, mutta laskettiin vapaaksi todisteiden puuttuessa. Tämän jälkeen hän siirtyi pysyvästi Ruotsiin. Kartiokarista annettiin etsintäkuulutus kaikkiin Pohjoismaihin ja hän jäi kiinni Tanskan Kalundborgissa marraskuussa 1969 salanimellä "Anton Lagerlöf". Hänet tuomittiin ensin Ruotsissa kuuden ja sitten Suomessa viiden vuoden ja seitsemän kuukauden pituiseen vankeusrangaistukseen, kun hänen menetelmiinsä tyytymätön apulainen todisti häntä vastaan. Rangaistus oli pisin Suomessa siihen mennessä huumerikoksista annettu. Vankilassa hän otti uudeksi sukunimekseen "Lakus".


title: Kosti Kustaa Kartiokari

text: Vapauduttuaan Kartiokari jatkoi amfetamiinin valmistuksen organisointia opiskeltuaan vankeusaikanaan uusia menetelmiä. Vankeusaikanaan hankkimansa asiantuntemuksen avulla hän hankki tarvittavia aineita ja organisoi ainakin kaksi tehdasta, toisen kerrostaloasuntoon Helsingin Vuosaaressa ja toisen omakotitaloon Kesälahdelle. Valmistuksen hoitaneet apurit jäivät kiinni varkaudesta ja joku heistä paljasti Kartiokarin olevan valmistuksen taustalla. Hänelle annettiin yli viiden vuoden vankeustuomio.


title: Kosti Kustaa Kartiokari

text: Kartiokari kuoli sydäninfarktiin 19. heinäkuuta 1981 Helsingin keskusvankilassa ollessaan kärsimässä vuonna 1978 saamaansa 5 vuoden 4 kuukauden vankeusrangaistusta huumausainerikoksen valmistelusta ja puukotuksesta.


title: Smokescreen

text: Smokescreen on "Transformers"-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1985 "The Transformers" -animaatiosarjassa.


title: Smokescreen

text: Smokescreen nähtiin sarjassa ensi kertaa 2. kaudella jaksossa ""Dinobot Island, Part 1"".. Hän oli erikoistunut hämäyksien luomiseen ja nimensä mukaisesti hän osaa luoda savuverhoja.


title: Smokescreen

text: Sarjassa "" Smokescreen oli ensimmäinen uusi Autobotti Maahan saapuneessa ryhmässä, johon kuuluivat alun perin vain Optimus Prime, Hot Shot ja Red Alert. Heidän lähtiessä Maahan ja jättäessä muut Autobotit Cybertronille Jetfiren alaisuuteen, Smokescreen yritti seurata, mutta päätyikin New Yorkin alla sijitseviin tunneleihin.


title: Smokescreen

text: Jaksossa ""Maanalainen"", Autobottien ja Decepticonien etsiessä Mini-Conia nimeltä Drill Bit, hän löysi Autobottien ihmislittolaiset ja näiden Mini-Conit ja Decepticonien hyökättyä suojasi näitä. Taistelun jälkeen Smokescreen liittyi Optimuksen ryhmään.


title: Smokescreen

text: Jaksossa ""Ylivoima"" hän löysi oman Mini-Coninsa, Liftorin, ja sai myöhemmin vastuulleen Taivaankilven vartioinnin, kun se oli saatu pois Decepticonien käsistä.


title: Smokescreen

text: Jaksossa ""Uhraus"" hän yritti suojella Mini-Coneja Autobottien tukikohtaan tunkeutuneilta Decepticoneilta, mutta Megatron ampui häntä Tuomionpäivän tykillä ja vaurioitti pahasti hänen robottikehoaan tehden siihen reiän ja saaden sen melkein sulamaan. Seuraavassa jaksossa Red Alertin onnistui pelastaa Smokescreenin kipinä ja siirtää se uuteen robottikehoon. Autobottien lähtiessä Maasta, Hot Shot antoi Smokescreenille uuden nimen: Hoist.


title: Smokescreen

text: Animaatiosarjassa "" Smokescreen on nuori ja hieman kärsimätön Autobotti, joka oli saanut koulutuksensa Cybertronin Eliittivartiostolta ja saanut tehtäväkseen suojella Alpha Trionia. Mutta Decepticonien hyökätessä Autobottien pääkaupunkiin, Iaconiin, Alpha Trion lähetti siellä säilytetyt reliikit Maahan ja piilotti yhden Omega-avaimista Smokescreenin sisään tämän huomaamatta. Smokescreen joutui Decepticonien vangiksi, kunnes onnistui varastamaan yhden pakokapseleista. Smokescreen teki toisella tuotantokaudella pakkolaskun Maahan ja tapasi Optimus Primen.


title: Smokescreen

text: Hänen luonteestaan on ollut paitsi haittaa myös hyötyä. Hän lainasi pariin otteeseen Acreen ja Bumblebeen aiemmin löytämää Faasinvaihtajaa (), jolla voi kulkea seinien läpi, mutta sai myöhemmin pitää sen. Omegalukosta käydyssä taistelussa hän käytti myös Kipinäimuria (), jonka Megatron tuhosi samassa taistelussa.


title: Smokescreen

text: Kun Autobotit joutuivat lähtemään evakkoon Decepticonien tuhottua Autobottien tukikohdan, Smokescreen palasi "Beast Hunters" -kauden alussa takaisin hakemaan vakavasti haavoittuneen Optimuksen. Kun Smokescreen haki vasaran Solus Primen Paja, Optimus vaatikin käyttää sitä itsensä korjaamisen sijasta Omegalukon korjaamiseen, toivoen Smokescreenista uutta johtajaa Autoboteille. Vaikka Johtajuuden Matriisi osoitti myös Smokescreenin Optimuksen seuraajaksi, Smokescreen kieltäytyi ja ojensi Pajan Optimuksen käteen käyttäen sen viimeiset voimat Optimuksen uuteen robottikehoon.


title: Smokescreen

text: Smokescreenin haarniska oli alun perin valkoinen ja osittain myös sininen ja punainen. Mutta myöhemmin hän vaihtoi haarniskansa värin siniseksi ja keltaiseksi. Smokescreen muuntautuu Lotus Exige -urheiluautoksi, jonka kyljessä on numero 38.


title: Floridansuosypressi

text: Floridansuosypressi eli suosypressi ("Taxodium distichum") on suurikasvuinen kesävihanta havupuulaji, joka kuuluu suosypressien ("Taxodium") sukuun ja sypressikasvien ("Cupressaceae") heimoon. Laji kasvaa luonnonvaraisena Pohjois-Amerikan kaakkoisosissa. Se viihtyy kosteilla alueilla, kuten soilla ja jokien tulvatasangoilla. Lajia kasvatetaan nykyään laajalti puistopuuna maailman lauhkeilla ja subtrooppisilla vyöhykkeillä.


title: Floridansuosypressi

text: Lajiin kuuluu kaksi muunnosta, tyyppimuunnos "Taxodium distichum" var. "distichum" sekä "Taxodium distichum" var. "imbricatum". Jälkimmäisen muunnoksen nimi kirjoitetaan usein muodossa "Taxodium distichum" var. "imbricarium". Jotkin tieteilijät erottavat sen omaksi lajikseen "Taxodium ascendens".


title: Floridansuosypressi

text: Floridansuosypressi on suuri tai keskikokoinen puu. Se voi kasvaa noin 45 metriä korkeaksi ja yli 4 metriä leveäksi rungon rinnankorkeusläpimitaltaan, mutta jää usein varsinkin soilla pienemmäksi. Puulla on tavallisesti vain yksi suora, haaraton runko. Runko usein levenee alaosastaan huomattavasti tyveä kohti. Latvus on nuorempana tavallisesti kartiomainen ja usein tasoittuu ja pyöristyy vanhemmiten.


title: Floridansuosypressi

text: Kaarna on vaalean harmaanruskeaa. Se hilseilee pitkinä ohuina säikeinä. Puun versot jakautuvat selvästi eriytyneisiin pitkäversoihin ja lyhytversoihin. Pitkäversot eli pitkähaarat ovat pysyviä, ja niistä haarautuu uusia versoja. Lyhytversot eli lyhythaarat taas ovat haarattomia, vihreitä ja varisevat kokonaisina lehtineen. Puu on yleensä kesävihanta ja pudottaa talveksi lyhytversonsa ja pitkäversojensa lehdet. Lehtien syysväritys vaihtelee kirkkaanpunaisesta kuparinruskeaan. Lajin levinneisyysalueen eteläosien subtrooppisilla alueilla lehdet saattavat pysyä puissa yli vuoden.


title: Floridansuosypressi

text: Lehtien muoto ja asento vaihtelevat lajin muunnosten välillä. Yleisemmällä muunnoksella "Taxodium distichum" var. "distichum" lehdet ovat tavallisesti 10–17 millimetriä pitkiä ja muodoltaan litteän neulasmaisia. Ne ovat asettuneet kampamaisesti kaksirivisesti. Muunnoksella "Taxodium distichum" var. "imbricatum" lehdet ovat tavallisesti lyhyempiä, 3–10 millimetriä pitkiä ja kasvavat yleensä versojen myötäisesti. Ilmarakoja on lähinnä lehtien alapinnoilla.


title: Floridansuosypressi

text: Floridansuosypressi on yksikotinen. Erilliset hede- ja emikävyt kasvavat samoissa puuyksilöissä. Hedekävyt ovat tavallisesti 2–3 millimetriä pitkiä ja kasvavat harsuissa ryhmissä riippuvissa, noin 25 senttimetriä pitkissä varsissa. Emikävyt ovat pyöreitä ja koostuvat 5–10 käpysuomusta. Niiden läpimitta on 1,5–4 senttimetriä.


title: Floridansuosypressi

text: Puu kasvattaa nuorena suuren alaspäin kasvavan pääjuuren. Vanhemmilla puilla on lukuisia suuria vaakajuuria ja useita alaspäin kasvavia juuria. Kuten muutkin suvun lajit, floridansuosypressi kasvattaa myös usein varsinkin veden äärellä vaakajuuristaan ylöspäin pystysuoria juuria. Tutkijat eivät ole yksimielisiä näiden juurten tarkoituksesta, eräät uskovat niiden auttavan puun kaasujen vaihtoa ja toiset uskovat niiden lähinnä vain vakauttavan puuta soisilla ja tulvaisilla alueilla.


title: Floridansuosypressi

text: Floridansuosypressi on suhteellisen hidaskasvuinen ja pitkäikäinen puu. Se lopettaa yleensä pystysuuntaisen kasvun noin 200-vuotiaana. Puu voi elää tämän jälkeen elää vielä satoja vuosia. Vanhin tunnettu vuosirenkaista laskettu ikä on 1 622 vuotta. Luku on saatu keskeltä lahonneesta ontosta puusta, jonka iän kokonaisuudessaan on arveltu olevan ainakin 2 000 vuotta.


title: Floridansuosypressi

text: Laji esiintyy luonnonvaraisena laajalla alueella Yhdysvaltain etelä- ja itäosissa. Se on kotoperäinen kaakkoisosien rannikolla ja Mississippijoen laaksossa Alabaman, Arkansasin, Delawaren, Etelä-Carolinan, Floridan, Georgian, Illinoisin, Indianan, Kentuckyn, Louisianan, Marylandin, Mississippin, Missourin, Oklahoman, Pohjois-Carolinan, Tennesseen, Texasin ja Virginian osavaltioiden alueilla.


title: Floridansuosypressi

text: Muunnos var. "distichum" kasvaa lähes kaikkialla lajin levinneisyysalueella. "Taxodium distichum" var. "imbricatum" kasvaa lähinnä lajin levinneisyysalueen eteläosissa.


title: Floridansuosypressi

text: Puu kestää istutettuna kylmempiä oloja kuin sen luonnonvaraisella levinneisyysalueella esiintyy ja muunnosta var. "distichum" kasvatetaan laajalti Yhdysvaltain koillisosissa ja Etelä-Kanadassa sekä Euroopan länsi- ja keskiosissa. Puu ei kuitenkaan pysty luonnollisesti lisääntymään luontaista levinneisyyttään kylmemmillä alueilla.


title: Floridansuosypressi

text: Floridansuosypressi on kosteiden alueiden puu. Sen elinalueiden vuosittainen sadanta vaihtelee 1 630 millimetristä 760 millimetriin. Laji kasvaa yleensä soilla, vesistöjen äärellä tai ajoittain tulvivilla paikoilla. Muunnos var. "distichum" saattaa kasvaa virtaavan veden äärellä, mutta muunnos var. "imbricatum" kasvaa yleensä ainoastaan seisovassa tai hyvin hitaasti virtaavassa vedessä. Floridansuosypressi kasvaa yleensä luonnossa alle 150 metrin korkeudella merenpinnasta. Se voi kasvaa monenlaisilla maaperillä, mutta ei kestä kuivuutta. Muunnos var. "imbricatum" kasvaa luonnossa yleensä karummilla ja happamammilla kasvupaikoilla kuin var. "distichum".


title: Floridansuosypressi

text: Floridansuosypressi kestää vaihtelevia ilmasto-oloja. Sen levinneisyysalueen pohjoisosissa Illinoisissa kasvukausi kestää noin 190 päivää, kun taas etelässä Floridan subtrooppisissa eteläosissa kasvukausi kestää käytännössä ympäri vuoden. Muunnos var "distichum" kestää −29–−34 celsiusasteen pakkasta. Eteläisempi muunnos var. "imbricatum" kestää enimmillään −17,7 – −12,2 celsiusasteen pakkasta.


title: Floridansuosypressi

text: Floridansuosypressi muodostaa usein lähes yksilajisia metsiä kosteille alueille, mutta sitä esiintyy myös harvakseltaan muissa metsätyypeissä. Samojen alueiden tyypillisiä muita puulajeja ovat mustatupelo ("Nyssa sylvatica"), jokitupelo ("Nyssa aquatica"), punavaahtera ("Acer rubrum"), kuningasmagnolia ("Magnolia grandiflora"), magnolialaji "Magnolia virginiana", lännenambrapuu ("Liquidambar styraciflua"), sekä useat tammi- ja saarnilajit. Samoille metsille tyypillisiä köynnöksiä ovat liaanimyrkkysumakki ("Toxicodendron radicans") ja viiniköynnöslaji "Vitis rotundifolia". Naavatillandsia ("Tillandsia usneoides") kasvaa usein floridansuosypressin oksilla päällyskasvina.


title: Floridansuosypressi

text: Floridansuosypressi on taloudellisesti arvokas puu, jonka puuaines on erittäin lahonkestävää. Sitä käytetään rakentamisessa, sisustuksessa ja veneiden valmistuksessa. Rungon lisäksi myös puun suuresta, osin maanpäällisestä juuristosta saadaan puutavaraa.


title: Floridansuosypressi

text: Laji on myös laajalti käytetty koristepuu. Se tuotiin Englantiin jo vuonna 1637 ja oli siten yksi ensimmäisiä Pohjois-Amerikasta Eurooppaan tuoduista puista. Floridansuosypressi on valittu Louisianan osavaltion puuksi.


title: Beringinhanhi

text: Beringinhanhi ("Anser canagica") on eräs hanhilaji.


title: Beringinhanhi

text: Beringinhanhi on 66–85 senttimetriä pitkä. Linnun ruumis on siniharmaa ja suomukuvioinen. Pää ja niska ovat valkoiset, mutta kaulan etupuoli on musta. Jalat ovat oranssinkeltaiset.


title: Beringinhanhi

text: Beringinhanhia pesii Koillis-Siperiassa ja Alaskassa. Laji on havaittu joissain Euroopan maissa, mutta havainnot koskevat suurella todennäköisyydellä tarhoista karanneita yksilöitä.


title: Semstvo

text: Semstvo (myös "maasäädyt", ) oli alueellinen itsehallintojärjestelmä Venäjällä vuosina 1864–1918. Semstvon synty liittyy Aleksanteri II:n maareformiin, jonka yhteydessä maaorjuus lakkautettiin. Semstvolaitoksen tehtävänä oli huolehtia alueiden taloudellisista kysymyksistä kuten teiden, koulujen ja sairaaloiden ylläpidosta. Käytännössä aateli piti hallinnollista valta-asemaa. Semstvot eivät olleet käytössä rajamaakunnissa eivätkä myöskään Suomessa. Semstvojen edustajakokouksella 1900-luvun taitteessa oli myös liberaaleja poliittisia tavoitteita. Lokakuun vallankumouksen jälkeen neuvostohallitus lakkautti semstvolaitoksen.


title: Semstvo

text: Vuodesta 1826 Venäjän alueellista hallintoa johtivat tsaarin nimittämät kuvernöörit. Tsaari Nikolai I järjesti asian siten, että valitsi tähän tehtävään pääasiassa siviilikenraaleita, joiden toimintaa vuorostaan valvoi Keisarillisen kanslian III osasto eli salainen poliisi. Krimin sota päättyi Venäjän nöyryytykseen, ja sen jälkeen tsaari Aleksanteri II suoritti lukuisia uudistuksia kuten maaorjuuden lakkauttamisen 1860-luvulla. Tähän liittyi paikallishallinnon uudistaminen ja semstvolaitoksen synnyttäminen. Semstvot koostuivat aatelista, porvarillisista suurmaanomistajista ja talonpoikaisen yhteisomistuksen edustajista.


title: Semstvo

text: Vuoden 1864 semstvouudistuksessa perustettiin paikalliset itsehallintoelimet 34:lle Euroopan-puoleisen Venäjän alueelle. Uudistuksen ulkopuolelle jäivät Arkangelin, Astrahanin ja Orenburgin kuvernementit, joissa ei juurikaan ollut aateliston maanomistusta sekä Puolan, Baltian ja Kaukasian kaltaiset raja-alueet. Semstvolaitos koostui kihlakunnissa kolmen vuoden pituisiksi kausiksi valituista semstvokokouksista, jotka puolestaan valitsivat keskuudestaan johtokunnan sekä kuvernementin semstvokouksen edustajat. Kokousten puheenjohtajana toimi paikallinen aateliston päämies eli aatelismarsalkka. Vaalitapa perustui säätyjakoon ja henkilön omaisuuden määrään, mikä takasi maata omistavalle aatelistolle valta-aseman semstvoissa. Eräissä pohjoisissa kuvernementeissa talonpojat muodostivat edustajien enemmistön. Porvariston ja aatelittoman sivistyneistön edustus laajeni myöhemmin huomattavasti. Vuoden 1890 vastauudistus lisäsi entisestään aateliston merkitystä ja riisti talonpojilta mahdollisuuden valita suoraan edustajansa.


title: Semstvo

text: Semstvojen toimialaksi oli määritelty paikalliset taloudelliset kysymykset. Ne perustivat kouluja ja sairaaloita, ylläpitivät teitä ja siviilihallintoa, laativat tilastoja sekä kehittivät maanviljelyä ja karjanhoitoa. Tulonsa semstvot saivat lähinnä maa- ja kiinteistöveroista. Aluksi ne saivat työskennellä melko vapaasti, mutta vuoden 1890 vastauudistus lisäsi viranomaisten mahdollisuuksia puuttua semstvojen toimintaan. Järjestelmän puutteiksi koettiin volostitason edustuslaitoksen sekä omien toimeenpanoelinten puuttuminen.


title: Semstvo

text: Semstvolaitos keräsi ympärilleen liberaalia sivistyneistöä, narodnikkeja sekä muita poliittisten uudistusten kannattajia. Vuonna 1903 liberaalit perustivat kaksi perustuslakia vaatinutta salaista järjestöä ja Pietarissa vuonna 1904 pidetty semstvojen edustajainkokous laati poliittisen uudistusohjelman, jonka se esitti hallitukselle. Vuoden 1905 vallankumoustapahtumien jälkeen semstvojen liberaalit sulautuivat kadetteihin ja oktobristeihin. Vuoden 1906 perustuslain mukaan semstvot saivat valita 40 edustajaa Venäjän keisarikunnan valtiopäivien ylähuoneena toimineeseen valtakunnanneuvostoon.


title: Semstvo

text: Ensimmäisen maailmansodan aattona semstvolaitos toimi 43:ssa Euroopan-puoleisen Venäjän kuvernementissa. Vuonna 1912 sen alaisuudessa työskenteli 40 000 alkeiskoulua, noin 2 000 sairaalaa sekä muita laitoksia, joiden palveluksessa oli noin 150 000 henkilöä. Yhteensä 254 miljoonan ruplan budjetista 30 % käytettiin koulutukseen, 26 % terveydenhoitoon, 6,3 % maatalouden ja paikallisen taloudellisen toiminnan kehittämiseen ja 2,8 % eläinlääkintäpalveluihin. Sodan aikana perustettiin semstvojen ja kaupunkien liitot, joiden yhteistyöelin Zemgor koordinoi armeijan huoltoa sekä huolehti haavoittuneista ja pakolaisista.


title: Semstvo

text: Helmikuun vallankumouksen jälkeen semstvohallintojen puheenjohtajat nimitettiin väliaikaisen hallituksen paikallisiksi edustajiksi. Järjestelmä laajeni 19 uudelle alueelle ja samalla perustettiin myös volostien semstvot. Lokakuun vallankumouksen jälkeen neuvostohallitus lakkautti semstvolaitoksen vuonna 1918, mutta valkoisten hallitsemilla alueilla se toimi vielä Venäjän kansalaissodan ajan.


title: Aasianiibikset

text: Aasianiibikset ("Pseudibis") on iibiksien heimoon kuuluva pelikaanilintusuku. Aasianiibiksiä on BirdLife Suomen luokittelussa kolme lajia.


title: Toukohärät

text: Toukohärät (Meloidae) on kovakuoriaisten lahkoon kuuluva heimo. Heimoon kuuluu neljä alaheimoa, 120 sukua ja 2 500 lajia.


title: Toukohärät

text: Aikuisen pää on kokonaan näkyvissä ja niska on epätavallisen ohut. Selkäkilpi on etupäästä kapeampi kuin takapäästä, eikä siinä ole harjannetta. Selkäkilvet ovat usein värikkäitä. Jalat ovat pitkät. Toiset lajit ovat lentokyvyttömiä. Puolustautumiskeinona toukohärät erittävät nivelistään kantaridiinia, joka on ihoa ärsyttävää myrkkyä.


title: Toukohärät

text: Triunguliinit ovat pieniä, veneenmuotoisia ja kuusijalkaisia.


title: Toukohärät

text: Suurin osa aikuisista on päiväeläimiä. Aikuiset toukohärät viihtyvät aurinkoisilla, avoimilla paikoilla, kuten niityillä ja hakkuuaukeilla. Ne elävät ryhmissä ja niitä esiintyy keväällä.


title: Toukohärät

text: Toukohärkänaaras munii maahan, kivien alle tai kasveille suuren määrän munia kerralla, jopa tuhat. Munista kuoriutuu kuusijalkaisia toukkia, triunguliineja. Toukat hakeutuvat erakkomehiläisten pesiin. Eräät lajit kiipeävät kukkiin vaanimaan erokkomehiläisiä, joiden karvoihin kiinnittyineinä ne saavat kyydin pesään, toiset löytävät sinne omin voimin.


title: Toukohärät

text: Pesässä niistä kehittyy matomaisia ja ne syövät isäntäeläimen munia, toukkia ja ruokavarastoja. Kuudennessa tai seitsemännessä toukkavaiheessa ne talvehtivat lepotilassa ("diapaussi"), jossa iho kovettuu, lihakset rappeutuvat ja hengitys vähenee. Sen jälkeen ne taas kuorituvat matomaisina toukkina ja koteloituvat. Jotkut lajit kaivavat itselleen kolon koteloitumista varten. Koteloista ne kuoriutuvat keväällä. Aikuiset elävät yleensä kolmisen kuukautta, jona aikana ne parittelevat ja munivat useita kertoja.


title: Toukohärät

text: Tämä peruskuvio voi vaihdella lajeittain ja ympäristötekijöistä johtuen. Eräillä lajeilla ei toisinaan ole lepovaihetta ollenkaan tai ne voivat palata siihen uudestaan. Toisilla lajeilla ei ole erillistä lepomuotoa vaan ne talvehtivat munina, triunguliineina tai aikuisina. Joskus lepotila voi kestää yli vuodenkin.


title: Toukohärät

text: Yleisintä lajia, sinitoukohärkää, tavataan koko maassa. Isotoukohärkä on uhanalainen, sitä on tavattu 2010-luvulla Hämeessä useina kesinä. Kaksi lajia, huhtihärkä ja typytoukohärkä, ovat hävinneet maasta elinympäristön umpeenkasvun takia.


title: Toukohärät

text: Seuraavassa listassa on joitakin lajeja heimon noin 2500:sta lajista. Suomessa tavattavat on merkitty tähdellä (*) ja aiemmin tavatut kahdella (**).


title: Matti Seppälä

text: Matti Kullervo Seppälä (s. 5. syyskuuta 1941 Vaasa) on suomalainen luonnonmaantieteilijä ja Helsingin yliopiston luonnonmaantieteen professori emeritus. Seppälä on toiminut maantieteen apulaisprofessorina Oulun yliopistossa vuosina 1973–1978, maantieteen apulaisprofessorina Helsingin yliopistossa vuosina 1978–1998 ja maantieteen professorina Helsingin yliopistossa vuosina 1998–2009. Hänen tieteellisiin kiinnostuksenkohteisiinsa kuuluvat muun muassa kylmien ympäristöjen geomorfologia, geomorfologinen kartoitus, ilmakuvatulkinta, ikirouta ja eoliset prosessit.


title: Robert Zurbriggen

text: Robert Zurbriggen (16. maaliskuuta 1917 Saas-Fee, Valais – 21. huhtikuuta 1952) oli sveitsiläinen maasto- ja ampumahiihtäjä. Zurbriggen osallistui vuoden 1948 talviolympialaisiin Sankt Moritzissa 4x10 km viestihiihdossa ja 18 km:n matkalla, jossa hänen sijoituksensa oli 26. Zurbriggen kilpaili lisäksi myös näytöslajina olleeseen sotilaspartiohiihtoon toimien partion johtajana.


title: Robert Zurbriggen

text: Zurbriggen työskenteli vuoristo-oppaana ja kuoli jäätiköllä tapahtuneessa onnettomuudessa vuonna 1952.


title: Einaudi

text: Einaudi on muun muassa seuraavien henkilöiden sukunimi:


title: Takaisin pelissä

text: Takaisin pelissä () on vuonna 2012 ensi-iltansa saanut draamaelokuva, jonka on ohjannut Robert Lorenz. Elokuvan pääosissa esiintyvät Clint Eastwood, Amy Adams, Justin Timberlake, Matthew Lillard ja John Goodman. Elokuva kertoo eläköityvästä baseballin kykyjenetsijästä, joka ottaa tyttärensä mukaan viimeiselle työmatkalleen.


title: Takaisin pelissä

text: "Takaisin pelissä" on Clint Eastwoodin paluu näyttelijäksi vuoden 2008 elokuvan "Gran Torino" jälkeen.


title: Takaisin pelissä

text: Gus Lobel on ollut yksi kaikkien aikojen parhaimmista kykyjenetsijöistä baseballissa vuosikymmenten ajan. Hän pystyy esimerkiksi kertomaan syöttäjän tekemän heiton pelkästään mailaan jääneen murtuman perusteella. Gus on vanhentunut, mutta ei suostu jäämään pois Gus kykyjenetsintäkeikasta, joka saattaa jäädä hänen uransa viimeiseksi. Atlanta Bravesin joukkueen johto on alkanut epäillä Gusin arviointikykyä, varsinkin kun rekrytoinnin mahdollisuuksiin on tulossa maan odotetuin lyöjälupaus.


title: Takaisin pelissä

text: Gusin tytär Mickey, joka toimii juristina arvostetussa atlantalaisessa lakifirmassa, saattaisi kyetä auttamaan. Mickey ei ole koskaan ollut läheinen isänsä kanssa, sillä Gus ei ollut varautunut yksinhuoltajuuteen vaimonsa kuoleman jälkeen. Gusin huomion jakaa aivan liian helposti asia jonka Mickey arvoi olevan tämän ensirakkaus: Baseball. Omaa arviointikykyään vastaan toimien ja Gusin vastustuksista huolimatta Mickey liittyy mukaan kykyjenetsintä matkalle Pohjois-Carolinaan, laittaen vaakalaudalle oman uransa pelastaakseen isänsä uran. Isä ja tytär viettävät aikaa yhdessä ensimmäistä kertaa vuosiin, ja kumpikin tekee uusia löytöjä tahollaan – paljasten pitkäaikaisia salattuja totuuksia heidän menneisyydestään ja nykyisyydestään jotka saattavat muuttaa heidän tulevaisuutensa.


title: Takaisin pelissä

text: Elokuvan kuvaukset alkoivat maaliskuussa 2012 Georgiassa Yhdysvalloissa. Tarkkoihin kuvauspaikkoihin kuuluivat Atlantan Virginia-Highland kaupunginosa, mukaan lukien paikkakunnan ”George’s”-ravintola, Athensin kaupunki (joka toimii elokuvan Ashevillen kaupunkina Pohjois-Carolinassa). Yksi kohtaus kuvattiin ”The Globe” -ravintolassa keskustan alueella ja toinen College Avenue ja Clayton Street -katujen luona. Dawsonvillen kaupunki, jossa toteutettiin useita kohtauksia, etenkin paikallisessa motellissa ja sen ympäristössä.


title: Legions of Perkele

text: Legions of Perkele on suomalaisen black metal -yhtye Barathrumin vuonna 1998 julkaistu neljäs albumi. Albumin julkaisi Spinefarm Records. Albumin raidat 10 ja 11 ovat ”tyhjiä” kahdentoista sekunnin mittaisia pätkiä, jotka eivät sisällä ollenkaan musiikkia. Myöskään albumin aloittavaa ”Introa” ei ole mainittu albumin kappalelistauksessa. Kappaleet ”Deep from the Depths” ja ”Warmetal” ovat bonusraitoja, jotka on mainittu levyn etukannen vihkossa, mutta ei takakannessa. Albumi uudelleenjulkaistiin yhdessä "Saatana" -albumin kanssa vuonna 2004.


title: Legions of Perkele

text: Jyväskyläläinen Timo Rautiainen & Trio Niskalaukaus -yhtye levytti kappaleesta ”Last Day in Heaven” suomenkielisen version nimeltään ”Viimeinen päivä taivaan?” vuonna 2000. Kappaleen suomenkielisen käännöstekstin ovat tehneet Timo Rautiainen ja Tomi Tuomaala.


title: Legions of Perkele

text: Kaikki sävellykset, sanoitukset ja sovitukset Demonos Sova.


title: Astromantic Charm School

text: Astromantic Charm School on japanilaisen hip hop -yhtyeen m-flon kolmas remix-albumi. Se sisältää uudelleenmiksauksia yhtyeen kolmannelta studioalbumilta "Astromantic", joka ilmestyi muutamaa kuukautta aiemmin. Albumi julkaistiin 15. syyskuuta 2004.


title: Astromantic Charm School

text: Albumilla vierailee useita japanilaisia ja ulkomaisia remiks-artisteja, kuten Free Tempo, Halfby, Comoesta Yaegashi, Lab Tomita, Ugly Duckling ja Space Cowboy. Sitä kuljettaa eteenpäin ”Astromantic Charm School” -koulusta kertova kehystarina. Albumin välisoitoilla kertojana toimii Masaaki Yashima.


title: Ericus Schroderus

text: Ericus Johannis Schroderus (viimeistään 1609 Uppsala – 14. tammikuuta 1639 Tukholma) oli ruotsalainen leksikografi. Hänen vuonna 1637 julkaisemansa nelikielinen sanakirja "Lexicon Latino-Scondicum" oli ensimmäinen suomen kieltä sisältänyt sanakirja.


title: Ericus Schroderus

text: Schroderus oli luultavasti uppsalalaisen porvarin poika ja hän opiskeli lääketiedettä Uppsalan yliopistossa vuosina 1625–1635. Pian maisteriksi valmistumisensa jälkeen hänet lähetettiin marraskuussa 1635 Ouluun hankkimaan kuninkaalliselle kanslialle tietoja Johannes Messeniuksen historiateoksesta "Scondia illustrata". Kuningatar Kristiinan holhoojahallitus halusi tietää kiistanalaisen teoksen sisällön ennen julkaisuluvan antamista. Schroderus asui Messeniuksen luona tammikuusta marraskuuhun 1636, jolloin Messenius kuoli, ja palasi sen jälkeen Tukholmaan jättämään raporttinsa.


title: Ericus Schroderus

text: Schroderus kuoli tapaturmaisesti tammikuussa 1639 pudottuaan Tukholmassa Norrström-virtaan, jossa myllyn vesiratas ruhjoi hänet kuoliaaksi.


title: Ericus Schroderus

text: Schroderus valmisteli jo Uppsalassa latina-ruotsi-sanakirjaa. Hän lisäsi siihen mukaan latinankielisten sanojen käännökset myös suomeksi, koska tajusi Oulussa asuessaan ettei yhtään suomen kielen sanakirjaa ollut vielä olemassa, ja saksaksi, mahdollisesti saksalaisen kirjanpainajan toiveesta. Schroderus ei osannut suomea, mutta Oulun kappalainen Marcus Pauli Björneburgensis (Sadelerus) antoi hänelle suomenkieliset sanavastineet noin 2 400 sanaan. Vuonna 1637 julkaistu "Lexicon Latino-Scondicum" oli Schroderuksen töistä ainoa hänen elinaikanaan ilmestynyt. Teoksesta otettiin näköispainos 1941.


title: Ericus Schroderus

text: Kuollessaan Schroderus jätti jälkeensä käsikirjoituksen myös toiseen suureen nelikieliseen sanakirjaan "Dictionarium quadrilingue", joka sisälsi käännöksiä ruotsin kielen sanoista saksaksi, latinaksi ja kreikaksi. Käsikirjoitus jäi tuntemattomaksi, kunnes kielitieteilijä Bengt Hesselman julkaisi sen vuonna 1929. Sen on sanottu olleen ensimmäinen nykyaikaisen ruotsin kielen sanakirja, sillä muista saman ajan ruotsalaisista sanakirjantekijöistä poiketen Schroderus oli kiinnostuneempi aidosta puhekielestä kuin ikivanhoista sanoista.


title: Ericus Schroderus

text: Schroderus käänsi latinasta ruotsiksi Johan Amos Comeniuksen teoksen "Janua linguarum reserata aurea". Käännös ilmestyi postuumisti vuonna 1640.


title: Lars Schroderus

text: Lars (Lorentz) Larsson Schroderus t. Schroderos t. Schröder (k. noin 1675) oli ruotsalainen, nykyisen Suomen alueella toiminut maanmittari. Hän toimi Länsi-Suomessa, Uudenmaan ja Hämeen läänin maanmittarina 1640-luvulta virkaeroonsa vuoteen 1664 saakka. Hän sai Pietari Brahelta toimeksiannon kartoittaa Suomea ja laatia maantieteellisen kertomuksen. Schoroderuksen mittaamista kartoista on säilynyt toistasataa taloudellisten mittauusten karttaa Sääksmäen, Someron, Urjalan ja Tammelan pitäjistä.


title: Gustavo Chapela

text: Gustavo Chapela (s. 8. syyskuuta 1946 México) on meksikolainen entinen miekkailija.


title: Gustavo Chapela

text: Chapela osallistui Méxicon olympialaisissa 1968 säilässä sekä henkilökohtaiseen että joukkuekilpailuun ja oli mukana myös floretin joukkuekisassa, mutta putosi kaikissa kilpailuissa alkulohkossa. Hän miekkaili Pan-Amerikan kisoissa 1971 maansa säiläjoukkueessa, joka voitti pronssia.


title: ESV Kaufbeuren

text: ESV Kaufbeuren on saksalainen jääkiekkojoukkue Kaufbeurenin kaupungista. Joukkue on perustettu jo vuonna 1946 ja se pelaa Saksan toiseksi korkeimmalla sarjatasolla DEL 2-liigassa.


title: Hugo Schulman

text: Carl Magnus Hugo Schulman (31. joulukuuta 1850 Hamina – 16. helmikuuta 1919 Kauniainen) oli suomalainen kenraali ja sotahistorioitsija.


title: Hugo Schulman

text: Schulmanin vanhemmat olivat kenraaliluutnantti Alexander Leonhard Karl Schulman ja Pauline Glansenstjerna. Hän kävi Pavlovin kadettikoulun ja tuli 1869 Venäjällä kaartin vänrikiksi. Schulman kunnostautui Turkin sodassa, minkä jälkeen hänet määrättiin alikapteenina Haminan kadettikomppanian päälliköksi vuonna 1881. Everstiksi Schulman ylennettiin 1889. Kadettikoulun lakkauttamisen yhteydessä hän erosi palveluksesta 1902 kenraalimajurina. Sen jälkeen hän hoiti Porvoon historiallista museota 1903–1910.


title: Hugo Schulman

text: Schulman julkaisi sotahistorialliset teokset "Händelserna i Finland under Krimkriget" (1905, suomennettiin) ja "Striden om Finland 1808-09" (1909, suomennettiin), samoin kuin Sigurd Nordenstrengin kanssa matrikkelin "Finska kadettkårens elever och tjänstemän 1812-1912".


title: Hugo Schulman

text: Schulmanin puoliso vuodesta 1886 oli vapaaherratar Augusta Helena Wrede af Elimä (k. 1923).


title: August Benjamin af Schultén

text: August Benjamin af Schultén (1856–1912) oli suomalainen kemisti ja vapaaherra. Hän oli Helsingin yliopistossa dosenttina 1883–1904 ja siirtyi Pariisiin 1901. Hänen tutkimuskohteitaan olivat mineraloginen kemia, mineraalisynteesi ja epäorgaanisten suolojen valmistus.


title: August Benjamin af Schultén

text: Vuosina 1892–1894 hän toimitti "Naturen" -nimistä aikakauslehteä.


title: August Benjamin af Schultén

text: Hänen veljensä oli Maximus af Schultén.


title: Maximus af Schultén

text: Maximus Widekind af Schultén (21. syyskuuta 1847 Helsinki – 13. toukokuuta 1899 Helsinki) oli suomalainen kirurgi ja vapaaherra. Hän oli Helsingin yliopiston kirurgian ylimääräinen professori vuosina 1883–1891 ja varsinainen kirurgian professori sekä Kirurgisen sairaalan ylilääkäri vuodesta 1891 kuolemaansa asti. Hänen lihas- ja huuliplastiikkansa saivat aikoinaan paljon huomiota. Hän otti ensimmäisenä Suomessa käyttöön aseptiikan leikkaussalissa. Af Schultén edusti lisäksi sukuaan aatelissäädyssä kaikilla valtiopäivillä vuosina 1882–1897 ja toimi muun muassa Helsingin kaupunginvaltuuston puheenjohtajana 1883–1887.


title: Maximus af Schultén

text: Max af Schulténin isä oli senaatin oikeusosaston varapuheenjohtaja Otto Reinhold af Schultén. Hän kirjoitti ylioppilaaksi 1865 Helsingfors privatlyceumista ja valmistui yliopistolta filosofian kandidaatiksi 1870 ja maisteriksi 1873, lääketieteen kandidaatiksi 1872 ja lisensiaatiksi 1876 sekä lääketieteen ja kirurgian tohtoriksi 1881. Hän opiskeli professori Jakob August Estlanderin johdolla ja teki 1870- ja 1880-luvulla useita opintomatkoja eri Euroopan maihin. Hänen vuonna 1878 hyväksytty väitöskirjansa käsitteli leukanivelen jäykistymistä eli ankyloosia.


title: Maximus af Schultén

text: Af Schultén toimi vuodesta 1876 Helsingin yleisen sairaalan kirurgisen osaston apulaislääkärinä sekä vuodesta 1878 Helsingin yliopiston kirurgian dosenttina. Hakiessaan kirurgian professuuria hän laati vuonna 1882 professorinväitöskirjan, jossa esitti suorittamansa kokeellisen tutkimuksen aivovamman vaikutuksesta silmän verenkiertoon. Tutkimus sai kansainvälistäkin huomiota. Vakinainen professuuri meni Fredrik Saltzmanille, mutta af Schulténista tehtiin 1883 ylimääräinen kirurgian professori. Hänet valittiin vakinaiseksi professoriksi Saltzmanin siirryttyä lääkintöhallituksen johtoon vuonna 1891.


title: Maximus af Schultén

text: Af Schultén oli professuurinsa ohella myös Helsingin Diakonissalaitoksen sairaalan ylilääkäri 1883–1890 ja Kirurgisen sairaalan ylilääkäri vuodesta 1891. Kirurgisessa sairaalassa hän uudisti hoitomenetelmät. Hän otti ensimmäisenä Suomessa käyttöön aseptiikan eli käytännöt, joiden tarkoituksena oli estää kokonaan tartunnanaiheuttajien pääsy leikkaussaliin ja leikkaushaavaan. Leikkauksissa otettiin käyttöön steriloidut työvälineet ja siteet sekä sterilointiin käytetyt sublimaattiliuokset. Potilaiden nukutusaineena alettiin käyttää eetteriä kloroformin sijasta ja röntgenlaite hankittiin Kirurgiseen sairaalaan pian sen keksimisen jälkeen.


title: Maximus af Schultén

text: Kirurgina af Schultén kehitti kekseliäitä ratkaisuja plastiikkakirurgisiin ongelmiin, kuten terveestä kudoksesta muodostetun kudoskielekkeen käytön huulien korjaamiseen huulisyöpäleikkausten yhteydessä. Hän kehitti luumädän jäännösonteloiden täyttämiseen kaksikin uutta menetelmää, vuonna 1896 sääriluuhun luukudoksen käyttöön perustuneen osteoplastian ja 1897 olka- sekä reisiluuhun lihaskudoksen käyttöön perustuneen myoplastian, joista jälkimmäinen jäi pysyvään käyttöön. Hän myös toi Suomeen uuden nivustyrän leikkausmenetelmän.


title: Maximus af Schultén

text: Af Schultén oli poliittisesti aktiivinen ja nuoruudestaan asti innokas svekomanian kannattaja. Hän kuului "Vikingen"-lehden perustajiin. Hän edusti sukuaan aatelissäädyssä kaikilla valtiopäivillä vuosina 1882–1897. Hän oli myös Helsingin kaupunginvaltuuston jäsen vuodesta 1882 ja sen puheenjohtaja 1883–1887.


title: Maximus af Schultén

text: Lisäksi af Schulténilla oli paljon luottamustehtäviä järjestöelämässä. Hän oli muun muassa Taiteilijoiden ja kirjailijoiden eläkekassan sihteeri 1873–1883, Pohjoismaisen kirurgiyhdistyksen perustajajäsen 1882, Finska Läkaresällskapetin puheenjohtaja 1883, Terveydenhoitoyhdistyksen ja Taideteollisuusyhdistyksen hallituksen jäsen, Nylands Nation -osakunnan inspehtori vuodesta 1895 sekä urheiluharrastuksiinsa liittyen Nyländska Jaktklubbenin kommodori 1879–1884 ja Helsingin Soutuklubin perustaja ja ensimmäinen puheenjohtaja vuodesta 1885. Purjehduksen ja soudun ohella hän harrasti voimistelua ja miekkailua.


title: Maximus af Schultén

text: Af Schulténilla ilmeni 50-vuotiaana halvaava tylsistyminen ("dementia paralytica") eli niin sanottu aivokuppa, joka alkoi haitata hänen työtään. Hän joutui luopumaan työstään vuonna 1898 ja kuoli seuraavana vuonna vain 51-vuotiaana.


title: Maximus af Schultén

text: Af Schultén nai 1887 senaattori Alexander August Brunoun tyttären Anna Brunoun (1860–1928). Arkkitehti Marius af Schultén ja kirjailija Ingrid af Schultén olivat heidän lapsiaan. Kenraali Wilhelm Thesleff oli heidän vävynsä. Toimittaja Hugo af Schultén ja kemisti August Benjamin af Schultén olivat Max af Schulténin veljiä.


title: Maximus af Schultén

text: Anna af Schultén oli suomalaisen lastensuojelun uranuurtajia. Hän perusti vuonna 1893 yhdistyksen Barnavårdsföreningen i Finland.


title: Johannes Schwartzberg

text: Johannes Schwartzberg (15. helmikuuta 1846 Pyhäjärvi – 18. syyskuuta 1915 Helsinki) oli suomalainen pappi.


title: Johannes Schwartzberg

text: Schwartzbergin vanhemmat olivat Säräisniemen kappalainen Henrik Schwartzberg (1811–1857) ja Laura Katarina Stenbäck. Hän pääsi ylioppilaaksi Vaasan lukiosta 1864 ja hän suoritti teologian erotutkinnon Helsingin yliopistossa 1867. Schwartzberg vihittiin papiksi 1867.


title: Johannes Schwartzberg

text: Schwartzberg oli Kuopion lyseon lehtori 1876–1893 ja koulun rehtori 1887–1893. Kuopion tuomiorovasti hän oli 1893–1915 ja raamatunkäännöskomitean jäsen vuodesta 1886. Hän osallistui valtiopäiville pappissäädyn edustajana 1888–1906 ja oli kirkolliskokouksen jäsen 1886–1913. Kuopion hiippakunnan piispanvaalissa 1900 hän sai eniten ääniä, mutta valtiollisista syistä hänet syrjäytettiin. Teologian kunniatohtorin arvon hän sai 1907.


title: Johannes Schwartzberg

text: Schwartzberg oli naimisissa vuodesta 1870 Johanna (Hanna) Rahmin kanssa. Heillä oli kaikkiaan kolmetoista lasta, joista yksi, Paavo, kuoli tulirokkoon n. 2 -vuotiaana. Muut lapset kasvoivat aikuisiksi. Heidän toiseksi vanhin tyttärensä oli tekstiilitaiteilija Maria Schwartzberg, lääkäri ja professori Sakari Mustakallio oli heidän nuorin poikansa. Schwartzbergin veljiä olivat lähetysjohtaja Jooseppi Mustakallio ja rovasti, runoilija Heikki Mustakallio.


title: Maria Schwartzberg

text: Maria Emilia Schwartzberg (25. maaliskuuta 1873 Heinävesi – 13. toukokuuta 1923) oli suomalainen taidemaalari ja tekstiilitaiteilija.


title: Maria Schwartzberg

text: Maria Schwartzberg, jonka isä oli Kuopion tuomiorovasti Johannes Schwartzberg, opiskeli Suomen Taideyhdistyksen piirustuskoulussa 1892–1895 ja Taideteollisessa keskuskoulussa 1903–1906. Hän suunnitteli käsityömalleja ja toimi Suomen Käsityön Ystävien taiteellisena neuvonantajana 1903–1913 ja vuodesta 1917 Taideteollisuus Oy:n taiteellisena johtajana. Hän osallistui Suomen Taiteilijain näyttelyihin vuosina 1900, 1901 ja 1902.


title: Pöytätennis kesäolympialaisissa 1992 – miesten kaksinpeli

text: Pöytätenniksen miesten kaksinpeli Barcelonan kesäolympialaisissa 1992 alkoi 30. heinäkuuta ja finaali pelattiin 6. elokuuta 1992. Aluksi pelattiin alkulohkot ja niiden voittajat jatkoivat neljännesvälieriin. Olympiakultaa voitti ruotsalainen Jan-Ove Waldner, joka kaatoi loppuottelussa ranskalaisen Jean-Philippe Gatienin suoraan 0-3. Pronssiottelua ei turnauksessa pelattu, vaan välierien häviäjät jakoivat pronssimitalin.


title: Carl Magnus Schybergson

text: Carl Magnus Schybergson (19. tammikuuta 1886 Tukholma – 26. elokuuta 1969) oli suomalainen historioitsija. Hän oli filosofian lisensiaatti, Turun ruotsalaisen klassillisen lyseon lehtori 1920–1952, Åbo akademin dosentti 1922–1924 ja 1928–1943. Hän sai professorin arvon 1956.


title: Carl Magnus Schybergson

text: Carl Magnus Schybergsonin vanhemmat olivat historian professori Magnus Gottfrid Schybergson ja Johanna Schybergson. Hän julkaisi vuonna 1956 elämäkerran isästään.


title: Henrik Schybergson

text: Paul Henrik Schybergson (26. marraskuuta 1898 Helsinki – 5. toukokuuta 1961) oli Svenska handelshögskolanin liiketalouden professori vuodesta 1934 ja myöhemmin Svenska medborgarhöskolanin rehtori 1946–1951.


title: Henrik Schybergson

text: Schybergson kirjoitti ylioppilaaksi 1916 ja suoritti ruotsinkielisen kauppaopiston 1918 sekä Tukholman kauppakorkeakoulun 1920. Valmistuttuaan valtiotieteen kandidaatiksi Åbo Akademista 1925 hän siirtyi liiketaloustieteen opettajaksi Svenska handelshögskolaniin ja sai professuurin vuonna 1934. Schybergson oli 1930–1932 aikakauslehti "Kontorsvärdenin" ja 1942–1951 "Affärsekonomisk Revyn" päätoimittaja. Hän kuului Helsingin kaupunginvaltuustoon vuosina 1941–1950. Hänet vihittiin Svenska handelshögskolanin kunniatohtoriksi.


title: Henrik Schybergson

text: Henrik Schybergsonin isä oli historioitsija Magnus Gottfrid Schybergson.


title: Olof Gangius

text: Olof Mårtenson Gangius (1600-luku) oli ruotsalainen maanmittari ja ensimmäinen maanmittari Suomessa. Hän sai kamarikollegiolta määräyskirjan lähteä Suomeen maanmittariksi, ja tässä tehtävässä hän keskittyi kaupunkeihin ja teki mittauksia Turussa 1634 ja 1636 sekä Viipurin asemakaavakartan 1630-luvun lopulla. Hänen sanotaan olleen myös Helsingissä..


title: Olof Gangius

text: Hänen alaisinaan toimivat maanmittarit Anders Streng ja Lars Schroderus. Kamarikollegio määräsi hänet palaamaan Tukholmaan 1643.


title: Meksikonsuosypressi

text: Meksikonsuosypressi ("Taxodium mucronatum") on suurikokoinen havupuulaji, joka kuuluu suosypressien ("Taxodium") sukuun ja sypressikasvien ("Cupressaceae") heimoon. Laji voi ilmastosta riippuen olla puoliainavihanta tai kausivihanta ja varistaa lehtensä talven tai kuivan kauden ajaksi. Meksikonsuosypressi esiintyy luonnonvaraisena Pohjois-Amerikassa lähinnä Meksikossa. Nykyään sitä kasvatetaan koriste- ja metsitystarkoituksissa monin paikoin subtrooppisilla alueilla.


title: Meksikonsuosypressi

text: Meksikonsuosypressi on suurikokoinen puu. Se kasvaa enimmillään noin 50 metriä korkeaksi. Puu kasvaa yleensä korkeaksi metsissä ja jää huomattavasti matalammaksi avoimella kasvupaikalla. Runko levenee yleensä huomattavasti tyveä kohti. Sen rinnankorkeusläpimitta voi usein olla noin neljä metriä, joillakin erityisen suurilla yksilöillä jopa yli 9 metriä. Latvus on leveän kartiomainen, ja suuret oksat haarautuvat rungosta vaakasuuntaisesti. Kaarna hilseilee pitkittäisinä säikeinä.


title: Meksikonsuosypressi

text: Versot ovat eriytyneet pysyviin pitkäversoihin ja lehtien kanssa variseviin lyhytversoihin. Versot ovat riippuvia ja lyhytversot ovat asettuneet kierteisesti oksiin. Laji on kasvualueesta riippuen puoliainavihanta tai kausivihanta. Kausivihannat yksilöt varistavat lehtensä ja lyhytversonsa vuosittain kuivankauden tai talven ajaksi.


title: Meksikonsuosypressi

text: Lehdet ovat litteän neulasmaisia. Ne ovat 7–11 millimetriä pitkiä ja 0,8–1 millimetriä leveitä. Lehdet kaventuvat hieman kärkeä kohti ja ovat otapäisiä. Niissä on näkyvä 0,15–0,25 millimetriä leveä keskisuoni. Lehdet ovat asettuneet versoihin kierteisesti, mutta kääntyneet kahteen riviin antaen lyhytversoille soikean 4–10 senttimetriä pitkän ja 0,7–1,4 cm leveän muodon. Ilmarakoja on lehtien kummallakin pinnalla, ja ne muodostavat 4–5 erillistä juovaa.


title: Meksikonsuosypressi

text: Meksikonsuosypressi on yksikotinen. Erilliset hede- ja emikävyt kasvavat samoissa puuyksilöissä. Hedekävyt kasvavat harsuissa huiskilomaisissa ryhmissä. Siemeniä tuottavat emikävyt ovat pyöreän munanmuotoisia, vahapintaisia ja 1,4–2,5 senttimetriä pitkiä.


title: Meksikonsuosypressi

text: Meksikonsuosypressi voi elää hyvin vanhaksi. Vanhin tutkimuksissa todettu ikä on yli 1 140 vuotta, mutta monien yksilöiden arvellaan oleva vieläkin vanhempia.


title: Meksikonsuosypressi

text: Meksikonsuosypressi kasvaa luontaisena Pohjois-Amerikassa suuressa osassa Meksikoa sekä harvinaisena Guatemalassa ja Yhdysvaltain Texasissa. Lajin levinneisyysalue ei ole yhtenäinen vaan muodostuu lukuisista erikokoisista usein toisistaan kaukanakin olevista saarekkeista.


title: Meksikonsuosypressi

text: Meksikonsuosypressi kasvaa jokivarsilla, soilla ja lähteiden ympäristössä. Jokivarret ja niiden ympäristöt ovat sen tärkein kasvuympäristö. Muut elinalueet ovat yleensä pieniä ja niiden kannat ovat usein eristyksissä muista meksikonsuosypresseistä. Puu muodostaa jokivarsille usein lähes yksilajisia metsiköitä, mutta kasvaa myös sekametsissä monien muiden puulajien kanssa. Vanhoissa puissa kasvaa usein paljon päällyskasveja. Näistä yleisimpiä ovat monet ananaskasvit kuten tillandsiat.


title: Meksikonsuosypressi

text: Meksikonsuosypressiä käytetään metsittämiseen kosteilla alueilla kaikkialla subtrooppisella vyöhykkeellä. Lajia käytetään myös laajalti koristepuuna.


title: Meksikonsuosypressi

text: Meksikonsuosypressin puuaines on suhteellisen pehmeää ja haurasta. Sitä käytetään jonkin verran huonekaluihin ja rakentamiseen sekä polttopuuna.


title: Meksikonsuosypressi

text: Puun pihkaa, lehtiä ja kaarnaa on historiallisesti käytetty lääkintään.


title: Meksikonsuosypressi

text: Meksikonsuosypressi on Meksikon kansallispuu ja lajia on varsinkin Meksikossa istutettu puistoihin, puutarhoihin ja kirkkojen pihoille jo satoja vuosia. Monet Meksikon alkuperäiskansat arvostivat puuta sen suuren koon ja pitkäikäisyyden vuoksi ja pitivät joitakin vanhoja yksilöitä pyhinä. Lajin oksia käytetään yhä joissakin uskonnollisissa seremonioissa. Meksikossa kasvaa useita hyvin vanhoja, suuria meksikonsuosypressejä. Suurin ja tunnetuin näistä on Santa María del Tulessa Oaxacan osavaltiossa kasvava Árbol del Tule. Sen runkoa on pidetty paksuimpana tunnettuna yksittäisenä puun runkona.


title: Viimeiset sekunnit

text: Viimeiset sekunnit ("Ransom") on vuonna 1974 ensi-iltansa saanut toimintaelokuva, jonka on ohjannut Caspar Wrede. Elokuvan keskeisimpiä rooleja esittävät Sean Connery, Ian McShane ja John Quentin. Elokuvassa terroristiryhmittymä kaappaa Britannian suurlähettilään vaatien hänestä lunnaita.


title: Björn Söderberg

text: Björn Mikael Söderberg (1. huhtikuuta 1958 Tukholma – 12. lokakuuta 1999 Tukholma) oli ruotsalainen ammattiyhdistysaktiivi, joka kuului syndikalistiseen SAC-ammattiliittoon. Söderberg murhattiin kotiovellaan Tukholman Skärholmenin kaupunginosassa lokakuussa 1999. Söderberg oli saman vuoden syyskuussa paljastanut SAC:n "Arbetaren"-lehdelle, että liikealan-ammattiliitto Handelsin paikallisosaston hallituksessa istunut Robert Vesterlund oli näkyvä hahmo uusnatsien toiminnassa. Lehtiartikkelin jälkeen Vesterlund erotettiin ammattiliitosta ja myöhemmin hän irtisanoutui työpaikastaan.


title: Björn Söderberg

text: Lokakuun 12. päivän iltana kolme ruotsalaista uusnatsia surmasi Söderbergin tämän asunnon ulko-ovella. Häntä ammuttiin useita kertoja, muun muassa päähän. Kaksi mukana ollutta uusnatsia tuomittiin 11 vuodeksi vankeuteen murhasta, kolmas sai lyhyemmän rangaistuksen ampuma-aserikoksesta sekä rikoksentekijän suojelusta. Ampuja kertoi oikeudessa syyksi Söderbergin tekemät paljastukset. Robert Vesterlund oli tapauksen johdosta myös pidätettynä, mutta häntä ei pysytytty yhdistämään murhaan. Sen sijaan Vesterlund sai rangaistuksen kotietsinnän yhteydessä löydetyistä laittomista teräaseista sekä dopingaineista.


title: Björn Söderberg

text: Söderlingin murha sai Ruotsissa aikaan useita äärioikeiston vastaisia mielenosoituksia ympäri maata. Tukholman Medborgarplatsenille kokoontui 23. lokakuuta yli 20 000 ihmistä. Ammattiliitto SAC perusti Söderbergin muistoksi erityisen siviilirohkeuspalkinnon, joka myönnetään vuosittain hänen kuolinpäivänään.


title: Power Rangers Jungle Fury

text: Power Rangers Jungle Fury on yhdysvaltalainen 32-osainen lasten televisiosarja, joka oli samalla 16. Power Rangers -tuotantokausi. Jungle Fury käytti japanilaisen 31. Super Sentai -sarjan Juken Sentai Gekirangerin lavaste-, asu- ja kuvamateriaalia. Sarja esitettiin Yhdysvalloissa 18. helmikuuta 2008 – 3. marraskuuta 2008. Power Rangers Jungle Fury on myös kolmas sarja ilman yhteisjaksoa edeltävän kauden rangereiden kanssa; muiden kausien ollessa Power Rangers Ninja Storm ja Power Rangers Mystic Force.


title: Power Rangers Jungle Fury

text: Jo yli 10 000 vuoden ajan oli salainen Pai Zhua niminen kungfuklaani vartioinut arkkua, johon muinainen paha henki Dai Shi oli vangittu. Eräänä päivänä mestari Mao valitsi uusiksi Dai Shin vartijoiksi kolme parasta oppilastaan, Jarrodin, Theon ja Lilyn. Jarrod osoittautui pian kuitenkin huonoksi valinnaksi, joten mestari Mao valitsi hänen tilalleen alokkaan nimeltä Casey. Jarrod suuttui tultuaan hylätyksi ja yritti kostoksi viedä Dai Shin arkun, joka putosi maahan ja Dai Shi pääsi vapaaksi. Vapauduttuaan Dai Shi tappoi ensin mestari Maon ja otti sen jälkeen Jarrodin ruumiin itselleen. Casey, Lily ja Theo lähetettiin kaupunkiin nimeltä Ocean Bluff etsimään uutta mestaria, joka osoittautui mieheksi nimeltä R.J. Hän antoi heille kolmelle kyvyn muuttua Power Rangereiksi. Yhdessä he yrittivät estää Dai Shitä valloitamasta maailmaa ja palauttamasta sitä eläimille. Dai Shilla oli apunaan uskollinen kätyri Camille ja joukko Rinshejä. Dai Shi vapautti ensitöikseen myrkkyviisikon, jotka eivät kuitenkaan onnistuneet niille asetetussa tehtävässä.


title: Power Rangers Jungle Fury

text: Myöhemmin rangerit saivat lisäopetusta kolmelta jo eläköityneeltä mestarilta, jotka antoivat omat henkieläimensä ja aseensa heidän käyttöönsä. Mestari Phant opetti Lilylle elefanttitekniikkansa, mestari Swoop Theolle lepakkotekniikkansa ja R.J:n isä mestari Finn Caseylle haitekniikkansa. Dai Shi ja Camille herättivät henkiin kaksi overlordia, Carnisoarin ja Jellican, jotka opettivat Jarrodia ja vaimensivat hänen inhimillisen puolensa. Dai Shi voittikin rangerit uusien oppiensa avulla ja otti R.J:n vangikseen. Pelastaakseen hänet oli rangereiden mentävä mestari Maon avulla henkimaailmaan oppimaan kolmelta jo kaatuneelta mestarilta; mestari Rillalta, mestari Guinilta ja mestari Lopelta. Näiden mestarien ansiosta rangerit saivat käyttöönsä heidänkin henkieläimensä ja uudet Jungle Master -voimat.


title: Power Rangers Jungle Fury

text: R.J. oli päättänyt olla kulkematta isänsä jalanjälkiä eikä valinnut haitekniikkaa omaksi tyylikseen. Hän oli sen sijaan omaksunut susitekniikan. Hän menetti kuitenkin henkieläimensä hallinnan Dai Shitä vastaan käydyn kaksintaistelun jälkeen. R.J:stä muuttui sen seurauksena ihmissusi ja hän yritti tuloksetta saada yksin susihengen takaisin hallintaansa. Ymmärrettyään ystävien merkityksen hän oppi taas hallitsemaan sitä ja hänestä tuli sen jälkeen Violetti Wolf Ranger. Viimeinenkin overlord, Grizzaka, herätettiin ja hän vei Dai Shin paikan vihollisten johtajana, koska vihasi Dai Shin ihmismuotoa. Dai Shi halusi oppia Grizzakan tehokkaan Zocato-voiman ja päästä sitä kautta takaisin valtaan. Dominic, joka oli R.J:n vanha ystävä Pai Zhuan ajoilta ilmestyi eräänä päivänä Jungle Karma Pizzaan. Kun hänelle selvisi, että R.J. ja hänen ystävänsä olivat rangereita tiesi hän löytäneensä elämänsä tarkoituksen. Hän liittyi Power Rangereihin Valkoisena Rhino Rangerina.


title: Power Rangers Jungle Fury

text: Mestari Mao oli vuosia sitten antanut Dominicille Control Daggerin, jolla hän sai Rhino Steel Zordin Rhino Nexuksesta valjastettua käyttöönsä. Myös Camille ja Dai Shi pääsivät Rhino Nexukseen. Siellä Dai Shi oppi Zocato-voiman ja sai sen avulla valtaistuimensa takaisin. Dominicin saatua Rhino Steel Megazord käyttöönsä onnistui hän tuhoamaan Carnisoarin. Vähän myöhemmin rangerit onnistuivat tuhoamaan myös Grizzakan. Ainut enää elossa ollut overlord, Jellica, herätti kolme Phantom Beast Generalia kolmen kristallisilmän avulla. Herättyään ne kuitenkin tuhosivat Jellican ja vannoivat uskollisuuttaan Dai Shille haluten hänestä kuninkaansa. Dai Shi käski heidän kaapata kolme vielä elossa ollutta rangereiden mestaria, joita he sitten käyttivät Spirit Rangereiden luomiseen.


title: Power Rangers Jungle Fury

text: Myöhemmin mestari Finn joutui vangiksi yhteen kristallisilmistä, mutta pääsi poikansa R.J:n avulla vapaaksi. Yhdessä he onnistuivat pelastamaan kaksi muuta vangittua mestaria. Spirit Rangerit siirtyivät rangereiden puolelle, jonka jälkeen he pystyivät kutsumaan niitä tarvittaessa apuun. Vähän myöhemmin Dai Shi alkoi menettää otettaan Jarrodista ja Phantom Beast Generalit syyttivät Camillea lähettäen sotilaitaan hänen kimppuunsa. Casey näki Jarrodin pelastavan Camillen ja lähti Dai Shin temppeliin vapauttamaan Jarrodin Dai Shin vallasta. Jarrodin vapauduttua hän ja Camille auttoivat rangereita taistelussa vihollisiaan vastaan. Jarrod oli häpeissään tekemistään pahoista teoista ja kieltäytyi aluksi auttamasta enemmän. Viimeisessä jaksossa Dai Shi avasi portaalin henkimaailmaan ja toi takaisin kaikki kaatuneet kätyrinsä. Samalla kuitenkin myös neljä kaatunutta Pai Zhuan mestaria pääsivät auttamaan rangereita. Jarrod päätti sittenkin auttaa rangereita ja onnistui heikentämään Dai Shitä sen verran, että kolme valittua; Casey, Lily ja Theo; onnistuivat tuhoamaan sen lopullisesti. Taistelun päätyttyä Camille ja Jarrod liittyivät Pai Zhuan akatemiaan alokkaina. Dominic ja Fran lähtivät matkustamaan Euroopan halki.Olivat Pai Zhuan perustajia, jotka taistelivat Dai Shitä vastaan ja onnistuivat vangitsemaan hänen sielunsa arkkuun. Taistelu maksoi heistä kolmen hengen. Maon kuoltua rangerit saivat opetusta kolmelta vielä elossa olleelta Pai Zhuan mestarilta kunnes heidät kaapattiin ja heitä käytettiin Spirit Rangereiden luomiseen. Sarjan päätösjaksossa neljä jo kaatunutta Pai Zhuan mestaria palasivat auttamaan rangereita taistelussa Dai Shin takaisin tuomia kätyreitä vastaan. He käyttivät taistelussa vahvempia antropomorfisia muotojaan. "Power Rangers Jungle Fury"ssa zordit olivat eläinhenkiä, joita rangerit olivat oppineet hallitsemaan. Rangerit pystyivät tarvittaessa päästämään ne vapaaksi, menemään niiden sisään ja ohjaamaan niitä tekemiensä liikkeiden avulla.


title: Human Temple

text: Human Temple on vuonna 1998 perustettu suomalainen melodista hard rockia soittava yhtye. Sen laulajana toimii ehkä paremmin iskelmälaulajana tunnettu Janne Hurme. Hurme on levyttänyt Human Templen kappaleen "On A Night Like This" suomeksi nimellä "Elämän malja".


title: Rudolf Belling

text: Rudolf Belling (28. elokuuta 1886 – 9. kesäkuuta 1972) oli saksalainen kuvanveistäjä.


title: Rudolf Belling

text: Hänen teoksensa olivat uran alkuaikoina kubistisia. Myöhemmin hän teki myös realistisempaa taidetta. Natsi-Saksassa Bellingin teoksia pidettiin rappiotaiteena. Ainoa hänen teoksistaan joka kelpasi natseille oli pronssiveistos nyrkkeilijä Max Schmelingistä. Belling muutti Turkkiin vuonna 1933.


title: Beat Space Nine

text: Beat Space Nine on japanilaisen hip hop -yhtyeen m-flon neljäs studioalbumi. Se julkaistiin 24. elokuuta 2005.


title: Beat Space Nine

text: "Beat Space Nine" oli yhtyeen toinen laulaja Lisan lähdön jälkeen äänitetty albumi. Se jatkoi ”m-flo loves...” -projektia, jossa yhden laulajan sijaan yhtyeen albumeilla vieraili lukuisia muita artisteja. "Beat Space Nine" menestyi hyvin ja nousi m-flon albumeista ensimmäisenä Oricon-listan ykkössijalle. Sille osallistui yhteensä 12 vierailevaa artistia aina Miliyah Katōn ja Emylin kaltaisista teinitähdistä japanilaisen populaarimusiikin veteraaniin Akiko Wadaan. Albumilla vieraili myös yhtyeen alkuperäinen laulaja Lisa kappaleella ”Tripod Baby”.


title: Beat Space Nine

text: Albumin julkaisun jälkeen m-flo lähti kiertueelle ja esiintyi ensimmäisen kerran Nippon Budōkan -areenalla Tokiossa 10 000 hengen yleisölle. Yhtye sai kunnian esiintyä myös uudenvuoden Kōhaku uta gassen -laulukilpailussa yhdessä Akiko Wadan kanssa.


title: Beat Space Nine

text: m-flon edellisestä, jazzahtavasta studioalbumista "Astromantic" poiketen "Beat Space Ninea" hallitsee voimakkaampi elektroninen saundi. Albumilta julkaistiin useita singlejä: ”Let Go” Yoshikan kanssa, ”Dopamine” Emylin ja Diggi Mo'n kanssa sekä ”Loop in My Heart / Hey!” Emylin, Yoshikan ja Akiko Wadan kanssa. Albumista julkaistiin myöhemmin myös remiks-versio "Dope Space Nine".


title: Beat Space Nine

text: Albumin välisoitoilla esiintyvät Coldfeet-yhtyeen Lori Fine ja näyttelijä Kazuo Kumakura.


title: Gibraltar Music Festival

text: Gibraltar Music Festival on Gibraltarissa järjestettävä musiikkitapahtuma. Ensimmäisen kerran se järjestettiin vuonna 2012. Gibraltarin kulttuuriministeriö vahvisti 10. elokuuta 2012, että tapahtuma järjestetään Victoria Stadiumilla 8. syyskuuta 2012. Konsertin pääesiintyjä oli brittiläinen Jessie J. Muita konsertissa esiintyneitä artisteja olivat Ali Campbell UB40:stä sekä paikalliset yhtyeet Noiz, Jetstream ja Atomica 4. Liput tapahtumaan maksoivat 30 puntaa. Alle 12-vuotiaat pääsivät ilmaiseksi sisään. Festivaalista odotetaan tulevan vuosittain järjestettävä tapahtuma.


title: Gibraltar Music Festival

text: Tapahtuman järjestämisestä vastasi Gibraltarin hallitus. Se oli osa Gibraltarin kansallisviikon juhlintaa. Festivaali on suurin Gibraltarissa järjestetty musiikkitapahtuma.


title: Suwałki

text: Suwałki on 69 340 asukkaan kaupunki pohjoisessa Puolassa. Czarna Hańcza -joki kulkee kaupungin läpi. Se on Suwałkin maakunnan pääkaupunki ja yksi Podlasian voivodikunnan tärkeimmistä kaupungeista. Suwałki sijaitsee noin 30 kilometrin päässä Liettuan rajasta. Kaupungin mukaan on nimetty läheinen suojelualue Suwalski Park Krajobrazowy.


title: Suwałki

text: Venäjän keisarikunnan loppuaikoina Suwałki oli Suwałkin kuvernementin (1867–1915) kuvernementti- ja kihlakuntakaupunki. Vuonna 1897 itse kaupungissa asui 22 648, Suwałkin kihlakunnassa 92 910 ja koko kuvernementissä 582 913 henkeä.


title: Daavidin fuzz / Paratiisin sahakielet

text: Daavidin fuzz / Paratiisin sahakielet on YUP-yhtyeen maaliskuussa 1992 julkaistu single. Single oli yhtyeen ensimmäinen julkaisu uudella kokoonpanolla, jossa aiemmin rumpuja soittanut Jussi Hyyrynen oli siirtynyt soittamaan kitaraa ja hänen tilalleen yhtyeen rumpaliksi oli liittynyt Janne Mannonen. "Daavidin fuzz / Paratiisin sahakielet" julkaistiin alun perin 7″-vinyylisinglenä.


title: Daavidin fuzz / Paratiisin sahakielet

text: Kappaleet on myöhemmin julkaistu cd-muodossa yhdessä "Turpasauna"- ja "Julmasti juhlallista" -EP-levyjen ja "Huuda harkiten" -LP:n kanssa albumilla "1990–1992", ja ”Daavidin fuzz” on mukana yhtyeen kokoelmalevyllä "Helppoa kuunneltavaa". ”Paratiisin sahakielistä” äänitetty uusi versio on julkaistu "Hajota ja hallitse 1993–2001" -kokoelmalla.


title: Sirppiyökkönen

text: Sirppiyökkönen ("Laspeyria flexula") on pienehkö ja hentorakenteinen keskikesän yöperhonen.


title: Sirppiyökkönen

text: Hennon olemuksensa ja sirppimäisten siivenkärkiensä vuoksi sirppiyökköstä helposti tunnista yökköseksi. Etusiipien pohjaväri on vihertävän harmaa, siiven kärjestä selvästi mustanruskea. Etusiiven poikki kulkee kaksi vaaleankeltaista viirua, jotka tekevät siiven etureunan tuntumassa jyrkän mutkan sisäänpäin. Siiven kärkikaartuu sirppimäisesti ja heti sen takana ulkosyrjässä on syvä, kaareva lovi antaen siivelle hyvin tunnusomaisen muodon. Munuaistäplän kohdalla on kaksi mustaa pistettä. Takasiivet ovat tasaisen harmaat ja niissä on yksi kellertävä poikkiviiru. Siipiväli 21–32 mm.


title: Sirppiyökkönen

text: Hieman samannäköinen laji on sirppisiipiin kuuluva nyhäsirppisiipi ("Falcaria lacertinaria").


title: Sirppiyökkönen

text: Suomessa laji on tavattu ensimmäisen kerran vuonna 1916 ja se on levinnyt vähitellen lounaasta käsin itään ja sisämaahan päin. Nykyisin perhosta tavataan likimain Vaasa-Lieksa-linjalle saakka. Lentoaika alkaa kesäkuun lopussa ja viimeiset perhoset tavataan elokuun alkupuoliskolla. Lajilla saattaa olla pieni toinen sukupolvi syyskuussa.


title: Sirppiyökkönen

text: Melko harvinainen perhonen, joka saattaa yleistyä muutamaksi vuodeksi huomattavasti kadoten sitten taas lähes täysin. Sirppiyökkönen elää erilaisissa valoisissa metsissä, iäkkäitä puita kasvavissa puistoissa ja kuivissa kallioympäristöissä. Perhoset lentävät yöllä ja tulevat valolle, harvemmin syötille. Keskenkasvuinen toukka talvehtii ja koteloituu seuraavana kesänä maahan.


title: Sirppiyökkönen

text: Toukka syö puiden rungoilla kasvavia jäkäliä.


title: Wildwood Flower

text: ”Wildwood Flower” on yhdysvaltalainen laulu, joka tunnetaan parhaiten Carter Familyn esittämänä ja levyttämänä. Alun perin kappale julkaistiin kuitenkin jo vuonna 1860 nimellä ”I'll Twine 'Mid the Ringlets”. Sanat ovat Maud Irvingin ja sävel Joseph Philbrick Websterin. Carter Family levytti kappaleen toukokuussa 1928.


title: Wildwood Flower

text: Myöhemmin kappaleen ovat levyttäneet muun muassa Joan Baez, Jean Ritchie, Hobart Smith, Mike Ness, Trans Am ja Robin and Linda Williams.


title: Refleksiivisyys

text: Refleksiivisyydellä tarkoitetaan matematiikassa sellaista 2-paikkaisten eli binääristen relaatioiden ominaisuutta, että jokainen alkio on relaatiossa itsensä kanssa. Formaalisti muotoiltuna joukon "A" binäärinen relaatio "r" (jolloin siis formula_1) on "refleksiivinen," jos ja vain jos


Refleksiivisyys


title: Refleksiivisyys

text: Esimerkiksi yhtäsuuruusrelaatio on kaikkien lukujoukkojen tapauksessa refleksiivinen.


Kitarani haluaa rakastella äitiäsi rajusti on Kari Peitsamon ja hänen Road Hogs -yhtyeensä kolmas studioalbumi, joka julkaistiin 7. syyskuuta 2012. Levy on järjestyksessään Peitsamon 62. albumi. Levyllä vierailee vokalistina Sipe Santapukki.


title: Leonard Peltier

text: Leonard Peltier (s. 12. syyskuuta 1944 Grand Forks, Pohjois-Dakota, Yhdysvallat) on yhdysvaltalainen Amerikan alkuperäiskansojen oikeuksia ajavan American Indian Movement (AIM) -järjestön aktiivi. Hän kuuluu itse Anishinaabe- ja Lakota-kansoihin.


title: Leonard Peltier

text: Peltier tuomittiin elinkautiseen vankeusrangaistukseen vuonna 1977 kahden FBI-agentin murhasta, jotka olivat tapahtuneet kahta vuotta aikaisemmin Pine Ridgen intiaanireservaatissa Etelä-Dakotassa käydyn tulitaistelun yhteydessä. Peltier on tunnustanut olleensa mukana ja ampuneensa agentteja kohti, mutta on kieltänyt ampuneensa teloitustyyliin ammuttuja laukauksia. Hänen oikeudenkäyntinsä sekä vankeutensa on saanut paljon huomiota eri puolilla maailmaa, eikä sitä ole pidetty puolueettomana. Esimerkiksi Amnesty International on ottanut Peltierin tapauksen epäreilujen oikeudenkäyntien listalleen.


title: Leonard Peltier

text: Leonard Peltier syntyi vuonna 1944 Pohjois-Dakotassa Grand Forksin kaupungissa 13-lapsiseen perheeseen. Hän vietti lapsuutensa isovanhempiensa luona Turtle Mountainin reservaatissa. Vuonna 1965 Peltier muutti Seattleen. Hän työskenteli aluksi autonasentajana, perustaen lopulta oman yrityksen. Seattlessa hän tutustui paikallisiin kansalaisoikeusaktivisteihin ja liittyi lopulta AIM:n jäseneksi.


title: Leonard Peltier

text: Vuonna 1975 Peltier matkusti Pine Ridgen reservaattiin sovittelemaan erimielisyyksiä, joita oli syntynyt kahden reservaatin johtohahmon sekä heidän kannattajiensa välille. Taustalla oli muun muassa kahta vuotta aiemmin sattunut, kaksi kuolonuhria vaatinut Wounded Kneen välikohtaus AIM:n ja viranomaisten välillä.


title: Leonard Peltier

text: Kesäkuun 26. päivän aamuna 1975 kaksi FBI:n agenttia, Jack R. Coler ja Ronald A. Williams, olivat Pine Ridgen reservaatissa etsimässä Jimmy Eagle –nimistä miestä, jota epäiltiin kahdesta paikallisille maatiloille tehdystä ryöstöstä. Hieman ennen puoltapäivää Williams ilmoitti radiolla heidän joutuneen tulituksen kohteeksi ja pyysi paikalle apuvoimia. Hetkeä myöhemmin hän otti uuden radioyhteyden ja kertoi haavoittuneensa.


title: Leonard Peltier

text: Iltapäivällä FBI:n ja BIA:n agentit tekivät rynnäkön Pine Ridgeen. Tulitaistelussa menetti henkensä AIM:n aktivisti Joe Stuntz. Colerin ja Williamsin ruumiit löydettiin heidän autoistaan. Williamsista FBI:n tutkijat löysivät myöhemmin yhteensä kolme luotia, joista päähän osunut oli surmannut hänet. Coler oli saanut useampia osumia, joista kaksi oli päässä. Yhteensä agenttien kahdesta autosta löydetiin 125 luotia. Niistä suurin osa oli peräisin Remington–kivääristä. Agentit surmanneet luodit olivat kuitenkin peräisin AR-15–kivääristä, jollaisen myös Peltier omisti.


title: Leonard Peltier

text: Reservaatista paennut Peltier pidätettiin helmikuussa 1976 Kanadassa Albertan provinssissa sijaitsevasta Hintonin kaupungista, jossa hän oli majaillut tuttavansa mökissä. FBI:n etsintäkuuluttama Peltier oli pakomatkansa aikana joutunut Oregonissa ampumavälikohtaukseen maantiepoliisin kanssa. Hän oli jättänyt käyttämänsä matkailuauton, mutta onnistunut jatkamaan pakoaan jalkaisin. Peltierin ajoneuvosta löydettiin agentti Colerin virka-ase.


title: Leonard Peltier

text: Kaksi muuta Pine Ridgessa välikohtauksen aikana ollutta AIM:n aktivistia, Bob Robideau ja Darelle Butler, oli asetettu oikeuteen Cedar Rapidsissa Iowassa, mutta heidät vapautettiin syytteistä. Peltier vastusti luovutustaan Yhdysvaltoihin, eikä näin ollen päässyt samaan oikeudenkäyntiin. Peltierin oikeudenkäynti pidettiin Pohjois-Dakotan pääkaupungissa Fargossa. Valamiehistö tuomitsi hänen kahteen elinkautiseen Williamsin ja Colerin murhista.


title: Leonard Peltier

text: Peltierin oikeudenkäynnin puolueettomuus on asetettu kyseenalaiseksi useiden eri seikkojen perusteella. Hänen oikeudenkäynnissään esittettiin todisteita, joita ei oltu otettu esille Robideaun ja Butlerin oikeudenkäynnissä. Silminnäkijälausuntoja oli saatu uhkailemalla ja painostamalla todistajia. Fargon valamiehistölle ei myöskään kerrottu aikaisemmista American Indian Movementin vastaisista oikeudenkäynneistä, joissa FBI:n oli todettu esittäneen vääriä tai muunneltuja todisteita ja silminnäkijälausuntoja.


title: Leonard Peltier

text: Vuosia Peltierin oikeudenkäynnin jälkeen kävi ilmi, ettei laukauksia FBI:n tutkimusten mukaan oltu ammuttu hänen kiväärillään. Asiaa ei kuitenkaan oltu kerrottu valamiehistölle. Surmanluodit oli ammuttu AR-15-kiväärillä, jollaisen Peltierkin omisti. Vastaavia aseita oli muidenkin hallussa, mutta niille ei oltu tehty ballistisia tutkimuksia.


title: Leonard Peltier

text: Ensimmäisessä oikeudenkäynnissä syyttäjä oli väittänyt nimenomaan Peltierin ampuneen agentit lähietäisyydeltä. Jatkokäsitelyissä syyttäjä puolestaan oli todennut, että ampujia oli useampia, eikä voida näyttää toteen, kuka oli ampunut tappavat laukaukset. Myös ensimmäisen ehdonalaiskäsittelyn pöytäkirjoissa vuonna 1993 Peltierin sanottiin murhanneen agentit. Myöhemmissä käsittelyissä taas on kirjattu, ettei häntä vastaan ole esitetty suoria todisteita, jotka osoittaisivat Peltierin surmaajaksi.


title: Leonard Peltier

text: Presidentti Bill Clintonin virkakauden lopulla levisi huhu, jonka mukaan hän olisi armahtamassa Peltierin. Tämä sai aikaan protesteja, Valkoisen talon ulkopuolelle kokoontui muun muassa useita satoja FBI-agentteja perheineen. Presidentti Clinton ei lopulta ottanut armahdusta käsittelyyn. Tammikuussa 2009 George W. Bush hylkäsi Peltierin armahdusanomuksen.


title: Leonard Peltier

text: Leonard Peltierin on anonut pääsyä ehdonlaiseen vuosina 1993 ja 2009. Molemmat anomukset hylättiin. Seuraavan ehdonalaiskäsittelyn on määrä olla heinäkuussa 2024. Mikäli hän ei silloinkaan pääse ehdonalaiseen, Peltierin suunniteltu vapauttamispäivämäärä on marraskuussa 2040. Elossa ollessaan hän olisi silloin 96-vuotias.


title: Leonard Peltier

text: American Indian Movement pitää Leonard Peltieriä poliittisena vankina. Hänen puolestaan ovat vedonneet useat yksityishenkilöt sekä järjestöt eri puolilla maailmaa.


title: Leonard Peltier

text: Vetoomuksia ovat esittäneet Amnesty Internationalin lisäksi muun muassa Nelson Mandela, Desmond Tutu, Dalai Lama, Rigoberta Menchú, Yhdistyneiden kansakuntien ihmisoikeusneuvosto, Euroopan parlamentti sekä Belgian ja Italian parlamentit. Yhdysvalloissa Peltierin puolesta ovat vedonneet muun muassa Jesse Jackson, David Geffen ja Kennedy Memorial Center for Human Rights.


title: Leonard Peltier

text: Peltierin tukijoiden lisäksi toimii myös hänen vapauttamistaan vastustava järjestö "No Parole Peltier Association".


title: Leonard Peltier

text: Leonard Peltier oli Peace and Freedom -puolueen ehdokkaana vuoden 2004 presidentinvaaleissa. Puolue asetti hänet ehdolle vain Kalifornian osavaltiossa, jossa Peltier keräsi 27 607 ääntä (0,2 %).


title: Leonard Peltier

text: Leonard Peltier on inspiroinut useita muusikkoja, elokuvantekijöitä ja taiteilijoita. Kirjoja hänen elämästään ja tapauksestaan on julkaistu useita.


title: Leonard Peltier

text: Dokumenttielokuvia on valmistunut kaksi, 1992 valmistunut "Incident at Oglala", jossa kertojana on Robert Redford, sekä vuoden 2011 elokuva "The Wind Chases the Sun". Vuonna 1992 valmistui fiktiivinen Peltierin tapaukseen pohjautuva, Michael Aptedin ohjaama "Thunderheart". Sen pääosassa oli Val Kilmer.


title: Leonard Peltier

text: Peltierin tarina on innoittanut myös useita musiikintekijöitä. Hänestä kertovia kappaleita ovat levyttäneet muun muassa Rage Against the Machine, Robbie Robertson, Buffy Sainte-Marie, Little Steven ja Anal Cunt.


title: Leonard Peltier

text: Tunnetuin kappale on U2:n vuoden 2004 hitti ””, jonka ensimmäinen versio oli Peltieristä kertova ”Native Son”. Alkuperäisenä se löytyy kokoelmalta "Unreleased & Rare".


title: Leonard Peltier

text: Englantilainen muotisuunnittelija Vivienne Westwood on osoittanut tukea Peltierille sijoittamalla kaikkiin kesän 2012 mallistonsa mainoksiin pienen tekstin ”Leonard Peltier is innocent”.


title: Simon Clarke

text: Simon Clarke (s. 18. heinäkuuta 1986 Melbourne) on australialainen maantiepyöräilijä. Hän on kilpaillut myös ratapyöräilyssä, jossa voitti joukkuetakaa-ajon nuorten maailmanmestaruuden 2004. Hän aloitti maantiepyöräilyn ammattilaisuransa Amica Chips - Knauf -joukkueessa 2009, edusti ISD-Neri-tallia 2009–2010, Astana Teamia 2011, Orica-GreenEDGE-joukkuetta 2012–2015 ja vuodesta 2016 yhdysvaltalaistallia, nykyiseltä nimeltään EF Education First.


title: Simon Clarke

text: Clarke saavutti ammattilaisuransa ensimmäisen voiton ensimmäisessä suuressa ympäriajossaan Espanjan ympäriajossa 2012. Hän voitti Valdezcarayn nousuun päättyneen neljännen etapin ennen irtiottokumppaniaan Tony Martinia. Clarke siirtyi samalla mäkikirikilpailun johtoon, menetti kärkipaikkansa kahdeksannen etapin jälkeen Alejandro Valverdelle, mutta nousi uudelleen johtoon 14. etapilla ja piti sijoituksensa kilpailun loppuun asti. Hän voitti viidennen etapin Espanjan ympäriajossa 2018.


title: Simon Clarke

text: Lähteet: Cycling Archives, Cyclingbase, Pro Cycling Stats


title: Punakoiranköynnös

text: Punakoiranköynnös ("Bryonia dioica") on monivuotinen koiranköynnöslaji, jota käytetään koristekasvina. Sitä esiintyy Etelä-Euroopassa ja Pohjois-Afrikassa, mutta viljeltynä levinnyt myös Euroopan länsi- ja keskiosiin. Punakoiranköynnöksen varsi kasvaa enintään neljä metriä pitkäksi. Laji on kaksikotinen. Hedekukinnoissa on keskimäärin emikukintoja enemmän kukkia. Kukat ovat viisilukuisia, teriöt vaaleita. Hedelmät ovat marjoja, jotka kypsyessä vaihtavat väriä tummanvihreistä punaiseksi.


title: Dukinfield Henry Scott

text: Dukinfield Henry Scott (28. marraskuuta 1854 – 29. tammikuuta 1934) oli englantilainen kasvipaleontologi. Hän oli professori ja työskenteli Lontoossa, ja hän tutki erityisesti kivihiilikauden kasvien anatomista rakennetta.


title: Dukinfield Henry Scott

text: Hänen isänsä oli arkkitehti Gilbert Scott.


title: Laakerinäsiä

text: Laakerinäsiä ("Daphne laureola") on ainavihanta ja myrkyllinen näsiäpensas, jota esiintyy Euroopassa pohjoisosaa lukuun ottamatta sekä Pohjois-Afrikassa. Se kasvaa matalasti, tavallisesti alle metrin enintään puolitoista metriä korkeaksi. Lehdet ovat nahkeita, tummanvihreitä, osin kiiltäviä. Laji kukkii pienin keltavihrein kukin varhain keväällä. Hedelmät ovat mustia marjoja.


title: Celebrations

text: Celebrations on Marsin vuonna 1997 julkaisema makeiskokoelma, joka sisältää Marsin kehittämiä pienoisversioita sen valmistamista suklaapatukoista. Celebrations oli ensimmäinen konvehtirasia, joka sisälsi jo ennestään laatikoissakin myytyjä makeisia. Celebrationsit ovat suosituimpia erilaisten juhlapyhien aikana, kuten joulun, Halloweenin ja pääsiäisen aikaan.


title: Celebrations

text: Celebrations sisältää konvehtiversioita näistä Marsin kehittämistä suklaapatukoista.Iso-Britanniassa myynnissä oleva kokoelma sisälsi ennen seuraavia makeisia.Twix paikkasi Galaxy Trufflen vuonna 2011.


title: Herttavuorenkilpi

text: Herttavuorenkilpi ("Bergenia cordifolia") on kotoisin Itä-Aasiasta oleva vuorenkilpien suvun laji.


title: Herttavuorenkilpi

text: Se kasvattaa juurakkomaisesta lehdettömästä vanasta, joka on 10–40 cm korkea, ruusukkessa olevia ainavihantia nahkeita lehtiä, joiden lavat ovat muodoltaan lajille tunnuksellisesti pyöreästä leveänpuikeaan, tyveltään herttamaisia. Viuhkokukinnossa on runsaasti violettiteriöisiä kukkia. Kukkapohjus on leveän, pyöreän maljamainen. Terälehdet ovat enemmän pyöreän muotoisia, selvästi toisiaan peittäviä. Heteet ovat tavallisesti noin samanpituisia kuin emin vartalo. Kukkii kesä-heinäkuussa. Hedelmä on kaksiosainen kota.


title: Herttavuorenkilpi

text: Pihoilla, puutarhoissa ja puistoissa. Joskus tavataan villiintyneinä joutomailta tai vastaavilta.


title: Herttavuorenkilpi

text: Herttavuorenkilpeä käytetään koristekasvina.


title: Soikkovuorenkilpi

text: Soikkovuorenkilpi ("Bergenia crassifolia") on Siperiassa esiintyvä vuorenkilpien suvun laji. Se kasvattaa juurakkomaisesta varresta ainavihantia nahkeita lehtiä, joiden lavat ovat muodoltaan lajille tunnuksellisesti soikeasta vastapuikeaan, tyveltään kapeita. Viuhkokukinnossa on runsaasti hieman nuokkuvia teriöiltä vaaleanvioletteja kukkia. Kukkapohjus on kuppimainen. Terälehdet ovat puikeita tai vastapuikeita, eivät juuri toisiaan peittäviä. Heteet ovat tavallisesti selvästi emin vartaloa lyhyempiä.


title: Soikkovuorenkilpi

text: Soikkovuorenkilpeä käytetään koristekasvina.


title: Hopeatäpläpeippi

text: Hopeatäpläpeippi eli täplälehtipeippi eli täpläpeippi ("Lamium maculatum") on monivuotinen peippeihin kuuluva, Euroopassa kasvava kasvilaji, jota käytetään koristekasvina.


title: Hopeatäpläpeippi

text: Hopeatäpläpeippi näyttää valkopeipiltä ("Lamium album"), mutta sen lehdet ovat tavallisesti lyhytsuippuisempia ja toisinaan yläpinnan keskeltä vaaleakaistaisia. Teriö on enintään kolme senttimetriä pitkä, purppuran- tai vaaleanpunaisenvärinen.


title: Liuskapeippi

text: Liuskapeippi ("Lamium hybridum") on yksivuotinen peippeihin kuuluva laji. Se on ulkonäöltään kuin "Lamium purpureum" mutta lehdet eivät punerra ja lehtilaidat ovat epätasaisesti isohampaisia–isohalkoisia. Ylempien lehtien lapa kapenee siipipalteiksi ruotiin. Teriö on punainen, sen torvi on sisältä kalju tai karvakiuhkurallinen.


title: Keltapähkämö

text: Keltapähkämö ("Stachys annua") on tavallisesti yksivuotinen pähkämölaji, jota esiintyy Euroopassa. Sen varsi tavallisesti haaroo ja kasvaa kymmenestä 40:een senttimetriä korkeaksi. Se on lyhytkarvainen tai kalju. Lehdet ovat tavallisesti soikeita, laidat tylppähampaisia tai nyhäisiä. Alimmat niistä ovat ruodillisia, ylemmät tavallisesti ruodittomia. Kukinnon valekiuhkurat sijaitsevat useimmin toisistaan erillisinä. Teriö on vaaleankeltainen, alahuuli tavallisesti punapisteinen.


title: Rikkapähkämö

text: Rikkapähkämö ("Stachys arvensis") on yksivuotinen pähkämölaji, jota esiintyy Etelä- ja Keski-Euroopassa. Se on haarovavartinen ruoho, joka kasvaa kymmenestä 30:een senttimetriä korkeaksi. Lehdet ovat herttamaisen puikeita tai kapeampia, laidoiltaan iso- ja tylppähampaisia. Alemmat niistä ovat ruodillisia, ylemmät ruodittomia. Kukinnon valekiuhkurat sijaitsevat latvaa kohti tihenevästi. Teriö on vaaleanpunainen, alahuuli tavallisesti punapisteinen.


title: Jalopähkämö

text: Jalopähkämö ("Stachys macrantha") on monivuotinen pähkämölaji, jota esiintyy Lounais-Aasiassa. Se on kuin rohtopähkämö ("Stachys officinalis"), mutta lehtilavat ovat muodoltaan pitkulaisesta kolmiomaiseen puikeita ja selvästi tyveltä leveneviä. Kukinto on purppuranpunaisista kukista muodostuva latvatähkä. Teriö on 2,5–3,5 senttimetriä pitkä.


title: Jalopähkämö

text: Jalopähkämöä käytetään koristekasvina.


title: Frans Fredrik Sedmigradsky

text: Frans Fredrik Sedmigradsky (1783 Tukholma, Ruotsi – 1855) oli lahjoittaja ja piirustuksenopettaja. Hän toimi opettajana Pietarissa 1817-1841. Myöhemmin hän asui Helsingissä ja lahjoitti kaiken omaisuutensa ja talonsa pientenlastenkoulun perustamiseen ja ylläpitoon.


title: Hammasakankaali

text: Hammasakankaali ("Ajuga genevensis") on monivuotinen akankaalilaji, jota esiintyy Euroopassa. Sen varsi kasvaa kymmenestä 35:een senttimetriä korkeaksi ja on kauttaaltaan hapsikarvainen. Lehdet ovat puikeita tai pitkänsoikeita ja isohampaisia. Kukinnon alimmat tukilehdet ovat niiden kaltaisia, ylemmät pienempiä. Kukan teriö on tavallisesti kirkkaansininen. Heteet ovat sen ylähuulta paljon pidempiä.


title: Hammasakankaali

text: Hammasakankaali voi risteytyä rönsyakankaalin ("Ajuga reptans") ja kartioakankaalin ("Ajuga pyramidalis") kanssa.


title: Hietakurjenherne

text:
Hietakurjenherne ("Astragalus arenarius") on monivuotinen hernekasvi kurjenherneiden suvussa. Sitä esiintyy Euroopassa.
Se kasvaa kymmenestä 30:een senttimetriä korkeaksi. Lehdissä on kolmesta viiteen paria suikeita tai tasasoukkia lehdyköitä. Terttukukinto on harsu, pystyjen kukkien teriö on sinipunainen. Hietakurjenherneen varsi on valkokarvainen, lehdykät tiheäkarvaisia ja palot harmaakarvaisia.


title: Vuorirevonpapu

text: Vuorirevonpapu ("Thermopsis montana") on monivuotinen, hernekasveihin kuuluva ruoho, joka on alun perin kotoisin Pohjois-Amerikasta.


title: Vuorirevonpapu

text: Vuorirevonpapu kasvaa 40:stä 80:een senttimetriä korkeaksi. Kierteisesti olevat lehdet ovat kolmisormisia ja lehtien korvakkeet isoja ja lehdykkämäisiä. Lehdykät ovat 3–8 cm pitkiä, alta karvaisia ja vaihtelevat muodoltaan vastapuikeasta suikeaan. Vuorirevonpavun kukinto on harsu latvaterttu. Kaksineuvoisten kukkien verhiö on viisilehtinen ja kellomainen. Teriö on hernekasvien tapaan muodoltaan vastakohtainen ja perhomainen: ylinnä on purje, sivuilla siivet ja alinna kahdesta terälehdestä muodostunut venho. Väriltään teriö on keltainen ja kooltaan 20–24 mm pitkä. Suomessa laji kukkii heinäkuussa. Hedelmä on uloskaartuva, karvainen ja monisiemeninen palko.


title: Vuorirevonpapu

text: Ulkonäöltään laji muistuttaa jossain määrin lupiineja, mihin myös viittaa lajin nimi esimerkiksi ruotsiksi (lupinväppling) ja englanniksi (False Lupin).


title: Vuorirevonpapu

text: Vuorirevonpapu kasvaa alkuperäisenä lajina Pohjois-Amerikassa. Laji on villiintynyt luontoon muun muassa Euroopassa. Suomessa vuorirevonpapua voi tavata satunnaisesti eri puolilta maata Keski-Lappia myöten.


title: Vuorirevonpapu

text: Suomessa vuorirevonpapua tavataan luonnosta asutuksen läheisyydestä viljelyjäänteenä tai karkulaisena. Villiintyneenä lajia kasvaa esimerkiksi joutomailla ja tienvarsilla.